பக்காத்தான் ஹரப்பான் கூட்டணியில் அதிக இந்திய பட்டதாரிகள்

கோலாலம்பூர்,

வரும் பொதுத் தேர்தலில் தேசிய முன்னணிக்கு கடும் போட்டியை கொடுக்கும் வகையில் மஇகா வேட்பாளர்கள் போட்டியிடும் தொகுதிகள் உட்பட பல தொகுதிகளில் பட்டதாரிகள், தொழில்முனைவர்கள், மருத்துவர்கள் உட்பட அதிகமான இந்தியர்களை வேட்பாளர்களாக நிறுத்துவதற்கு பக்காத்தான் ஹராப்பான் எடுத்துள்ள முடிவு, அரசி யல் வட்டாரத்தை அதிரவைத்துள்ளது.

Read More: Malaysia Nanban Tamil Daily on 26.4.2018


தீபா மனு தாக்கல்.

ஆர்.கே. நகர் இடைத்தேர்தலில் போட்டியிடும் ஜெயலலிதா அண்ணன் மகள் தீபா மனு தாக்கலுக்கு முன் ஜெயலலிதா நினைவிடத்தில் வேட்புமனுவை வைத்து ஆசி பெற்றார்.


தமிழகத்துக்கு காவிரி நீர் திறக்க புதிய உத்தரவு

கர்நாடக அரசு காவிரியில் தமிழகத்துக்கு அக்டோபர் 1ம் தேதி முதல் தினமும் வினாடிக்கு 6 ஆயிரம் கன அடி நீர் வீதம் 6 நாட்களுக்கு தண்ணீர் திறந்து விடும்படி உச்ச நீதிமன்றம் உத்தரவிட்டுள்ளது. கர்நாடக அரசு, காவிரியில் 1 முதல் அக்டோபர் 6ம் தேதி வரை வினாடிக்கு 6 ஆயிரம் கன அடி தண்ணீர் திறக்க வேண்டும் என்று உச்ச நீதிமன்றம் கண்டிப்போடு தெரிவித்துள்ளது. ஏற்கனவே, உச்ச நீதிமன்றம் பிறப்பித்த இரண்டு உத்தரவுகளை கர்நாடக அரசு மதிக்காமல், காவிரியில் தண்ணீர் திறந்து விடுவதை நிறுத்தியது. இதற்கு கடும் கண்டனம் தெரிவித்த உச்ச நீதிமன்றம், கர்நாடக அரசுக்கு இன்று மீண்டும் ஒரு வாப்பினை வழங்கியுள்ளது.


நம்பிக்கை கூட்டணி ஆட்சியை கைப்பற்றினால் இந்தியர்களுக்கான வாக்குறுதிகள் நிறைவேற்றப்படும்

(பெருஜி பெருமாள் - ஆர்.குணா - கி.தீபன்) கோலாலம்பூர்,

வரும் 14ஆவது பொதுத் தேர்தலில் நம்பிக்கை கூட்டணி ஆட்சியை கைப்பற்றுமானால் இந்தியர்களுக்கு அளிக்கப்பட்டுள்ள அனைத்து வாக்குறுதிகளையும் நிறைவேற்றுவதற்கான அனைத்து முயற்சிகளும் மேற்கொள்ளப்படும் என்று அக்கூட்டணியின் தலைவர் துன் டாக்டர் மகாதீர் முகமட் நேற்று உறுதி யளித்தார்.நேற்று இரவு 8.30 மணியளவில் இங்கு சீன அசெம்பிளி மண்டபத்தில் நடைபெற்ற துன் மகாதீருடன் ஒரு பொன் மாலை பொழுது எனும் நிகழ்ச்சியில் உரையாற்று கையில் துன் மகாதீர் மேற்கண்டவாறு தெரிவித்தார்.

Read More: malaysia Nanban Tamil Daily on 15.3.2018


பாசிர் கூடாங்கில் மேலும் 46 அபாயகர கழிவுப் பொருள் குவிப்பிடங்கள்.

இஸ்கண்டார் புத்ரி,

பாசிர் கூடாங்கில் இன்னும் சுமார் 46 சட்டவிரோத அபாயகர கழிவுப் பொருள் குவியல் இடங்கள் இருப்பதற்கான சாத்தியங்கள் கண்டறியப்பட்டுள்ளன.செயற்கைக்கோள் புள்ளி விவரங்கள் இதனைக் காட்டுவதாக எரிபொருள், தொழில்நுட்ப, அறிவியல், பருவநிலை மாற்ற, சுற்றுச்சூழல் அமைச்சர் இயோ பீ யின் கூறினார். மார்ச் 7ஆம் தேதி, கிம் கிம் ஆற்றில் இரசாயனக் கழிவுப் பொருட்கள் கொட்டப்பட்ட சம்பவத்தை ஆராய அமைக்கப்பட்ட அறிவியல் குழுவின் கண்டுபிடிப்புகளில் இதுவும் ஒன்று என்று அவர் கூறினார்.

Read More: Malaysia Nanban Tamil Daily on 21.3.2019


ரஜினிபோல் சிகரெட் ஊதிய ரசிகர் ஒருவர் அடித்துக் கொலை

திருப்பூர் ,

“பேட்ட” படத்தை பார்த்துக் கொண்டே சிகரெட் பிடித்த ரஜினி ரசிகர் ஒருவர் அடித்துக் கொல்லப்பட்டார்.

உடுமலையைச் சேர்ந்தவர் மணிகண்ட பிரபு. கட்டட தொழிலாளியான இவர் ஒரு தீவிர ரஜினி ரசிகர். கடந்த 12- ஆம் தேதி அங்குள்ள லதாங்கி என்ற தியேட்டரில் பேட்ட படம் பார்க்க மணிகண்ட பிரபு சென்றிருந்தார்.

அப்போது படம் பார்த்து கொண்டே ரஜினியை போல வாயில் சிகெரெட்டை பற்ற வைத்து ஸ்டைலாக ஊதி கொண்டிருந்தார். இதை பக்கத்து சீட்டில் உட்கார்ந்திருந்தவர் கவனித்து விட்டு சிகரெட் பிடிக்கக் கூடாது என்று சொல்லி இருக்கிறார்.ஆனால் தன் தலைவன் படம் என்ற உற்சாகத்தில் சிகரெட்டை பிரபு தொடர்ந்து பிடித்து கொண்டே இருந்தார். இதனால் இருவருக்கும் தகராறு உருவானது.

ஒரு கட்டத்தில் ஆத்திரம் அடைந்த பக்கத்து சீட்டுக்காரர் பிரபுவின் சட்டையை பிடித்து வெளியே இழுத்து வந்து சரமாரியாக தாக்கி உள்ளார். பிறகு கீழே கிடந்த கட்டையை எடுத்து நடுமண்டையில் அடித்துள்ளார். இதில் பிரபு படுகாயமடைந்து இரத்தம் சொட்ட சொட்ட மருத்துவமனையில் உடனடியாக அனுமதிக்கப்பட்டார்.படம் முடிவதற்குள்ளேயே இவ்வளவும் நடந்து முடிந்தது. திருப்பூர் அரசு மருத்துவமனையில் சிகிச்சைக்காக சேர்க்கப்பட்ட பிரபு பிறகு மேல் சிகிச்சைக்காக கோவை அரசு மருத்துவமனையில் சேர்க்கப்பட்டார்.

ஆனால் தீவிர சிகிச்சை அளிக்கப்பட்டும் பிரபு  உயிரிழந்தார். இது சம்பந்தமாக போலீசார் விசாரணையில் இறங்கினர். அப்போது தியேட்டரில் சிசிடிவி காட்சிகளை ஆய்வு செய்யும் போது தான் மேற்கண்ட விவரங்கள் போலீசார் கண்டு பிடித்தனர்.பிரபுவை தாக்கிய பக்கத்து சீட்டுக்காரர் அதே பகுதியை சேர்ந்த திருமூர்த்தி என்பது அடையாளம் காணப்பட்டு அவரை போலீசார் கைது செய்தனர்.


முதல்வர் பழனிசாமி தலைமையில் நாளை அமைச்சரவை கூட்டம்!

பரபரப்பான அரசியல் சூழலில் எடப்பாடி பழனிசாமி தலைமையிலான அமைச்சரவை நாளை கூடுவதாக தகவல் வெளியாகியுள்ளது. தமிழக முதலைமச்சர் எடப்பாடி பழனிசாமி தலைமையிலான அமைச்சரவை கூட்டம் நாளை காலை 11 மனியளவில் தலைமை செயலகத்தில் நடைபெறுகிறது. பல்வேறு முக்கிய விவகாரங்கள் குறித்து இக்கூட்டத்தில் விவாதிக்கப்படலாம் என எதிர்ப்பார்க்கப்படுகிறது. மேலும், மானிய கோரிக்கைகள் பற்றியும் நாளை விவாதிக்கப்படலாம் எனவும் கூறப்படுகிறது. இதனிடையே விவசாயிகள் பிரச்னை, நீட் தேர்வு விவகாரம் உள்ளிட்ட விவகாரங்கள் குறித்தும் நாளை முக்கிய முடிவுகள் எடுக்கப்படலாம் என எதிர் பார்க்கப்படுகிறது. முதலமைச்சர் எடப்பாடி பழனிசாமி தலைமையில் நடைபெறும் மூன்றாவது அமைச்சரவைக் கூட்டம் இதுவாகும். அதிமுகவின் இரு அணிகளும் இணைவதற்கான பேச்சுவார்த்தை நடைபெறாத நிலையில் அமைச்சரவைக் கூட்டம் நடைபெறுவது குறிப்பிடத்தக்கது.


சர்ச்சைக்குரிய மசோதா!

பாஸ் கட்சித் தலைவர் டத்தோஸ்ரீ அப்துல் ஹாடி அவாங் பரிந்துரை செய்திருந்த 355 சட்டத் திருத்த மசோதா வியாழக்கிழமை மக்களவையில் தாக்கல் செய்யப்பட்டு அது மீண்டும் ஒத்திவைக்கப்படும் என எதிர்பார்க்கப்படுகிறது. நாளை வியாழக்கிழமை இறுதிநாளாக நடைபெறும் மக்களவைக் கூட்டத்தின்போது இச்சட்டத் திருத்த மசோதா தாக்கல் செய்யப்படும். ஆனால், அது தொடர்பான எந்தவித விவாதமும் நடைபெறாது. மாறாக, அது மீண்டும் ஒத்திவைக்கப்படும் என்று அம்னோவைச் சேர்ந்த நாடாளுமன்ற உறுப்பினர் ஒரு வர் கூறினார். இதுகுறித்து துணைப் பிரதமரும் தேசிய முன்னணி துணைத் தலைவருமான டத்தோஸ்ரீ அகமட் ஜாஹிட் ஹமிடி நேற்று அனைத்து நாடா ளுமன்ற உறுப்பினர்களுக்கும் விளக்கம் அளித்ததாகக் கூறப்படுகிறது. இந்த விளக்கமளிப்புக் கூட்டத்தில் அம்னோ, மசீச, மஇகா உட்பட தேசிய முன்னணி நாடாளுமன்ற உறுப்பினர்கள் அனைவரும் கலந்துகொண்டுள் ளனர். வரும் ஏப்ரல் 6ஆம் தேதி மக்களவையில் தாக்கல் செய்யப்படும் 1965-ஆம் ஆண்டு ஷாரியா நீதிமன்ற சட்ட திருத்த மசோதா (355 சட்ட திருத்த மசோதா) மீதான விவாதம் ஏதும் நடைபெறாது என்று கடந்த ஞாயிற்றுக்கிழமை துணைப் பிரதமர் கூறியிருந்தார். இந்த சட்ட திருத்த மசோதாவை நாடாளுமன்றத்தில் தாக்கல் செய்யப்படுவதற்கு மசீச எதிர்ப்பு தெரிவிக்கவில்லையா என்று அவரிடம் கேட்டபோது, துணைப் பிரதமர் யாரையும் கருத்து கேட்கவில்லை. மாறாக, அதுகுறித்து விளக்கம் மட்டுமே அளித்தார் என்றார். எனினும், வியாழக்கிழமை மக்கள வையில் இந்த சட்ட திருத்த மசோதா தாக்கல் செய்யப்படுமா, இல்லையா என்பதை மக்களவை சபாநாயகர் டான்ஸ்ரீ பண்டிக்கார் அமின் மூலியாவே முடிவு செய்வார் என்றார். நாளை வியாழக்கிழமைதான் நாடாளுமன்றக் கூட்டத் தொடரின் கடைசி நாளாகும்.


தமிழ்மொழியை அழியாது காப்போம். எங்கள் பிள்ளைகளை தமிழ்ப்பள்ளிகளில் சேர்ப்போம்.

கோலாலம்பூர்,

தமிழைவிட  இனிமையான  பழமையான மொழி இல்லை; திருக்குறளை விட மேலான  நூல் இல்லை; தாயைவிட சிறந்த உறவு இல்லை; தமிழர்க்கு ஈடான இனம் இல்லை; இது இன்றைய தமிழர்க்குப் புரியவில்லை  எனப் புலம்பும் நிலைக்கு நமது  சமூகம் வந்து விட்டதே என்பதுதான்  இன்றைய  சவாலாகும். தமிழ்ப்பள்ளிகளில் மாணவர்களின் எண்ணிக்கை குறைந்து வருவதற்கு பல்வேறு  காரணங்கள் முன் வைக்கப்பட்டிருந்தாலும் நிவாரணம்

தேடுவதற்கான  களம் அமைக்கப்படவில்லை என்பதே  நமது இன்றைய சிக்கலாகும்.

தமிழ்ப்பள்ளிகளில் குறைந்து வரும் மாணவர்களின் எண்ணிக்கையால் இதுவரை ஏறக்குறைய  1200க்கும் குறையாத ஆசிரியர் வேலை வாய்ப்புகளை சமூகம் இழந்துள்ளது. இனியும்  தொடர்ந்து  இழக்கும் அபாயம் உள்ள  நிலையில் தடுப்பு நடவடிக்கைகள் ஆராயப்பட வேண்டும்.  தாங்கள் கற்ற தமிழ்ப்பள்ளி கல்வியே   பிள்ளைகளுக்கு   ஏற்றது. எனவே  முடிவெடுத்த முனியாண்டி   புத்துரன் - பரமேஸ்வரி மாரியப்பன் தம்பதியர் தங்களின் இரண்டு  பெண் பிள்ளைகளின்   ஆரம்பக் கல்வியைத் தமிழ்ப்பள்ளியாலேயே  தொடங்கி தங்களது சமூகக் கடப்பாட்டினை  நிறைவேற்றியுள்ளனர்.

ஜொகூர் பார்வைக் கல்வி கழகத்தின் துணைத்தலைவராகச் சமூகச் சேவையாற்றி வரும்  முனியாண்டி   புத்துரன், தன் மூத்த புதல்வி   சுலோச்சனா முனியாண்டியை   பாசீர் கூடாங்  தமிழ்ப்பள்ளியில்  (குஒஓகூ கச்ண்டிணூ எதஞீச்ணஞ்)  சேர்த்தார். யூபிஎஸ்ஆர் தேர்வில்  தேர்ச்சி  பெற்று  பாசீர்  பூத்தே இடைநிலைப்பள்ளியில் (குஓ கச்ண்டிணூ கதணாடிட)  எஸ்பிஎம் தேர்வில் தேர்ச்சி பெற்று படிவம்  6க்கான உயர்கல்வியை டத்தோ பெங்காவா தீமூர் (குஓ கஞுணஞ்ஞ்ச்தீச் கூடிட்தணூ)  பள்ளியில்   முடித்தார்.  தனது  பட்டயக் கல்வியைச்  சுல்தான்  இட்ரிஸ்  கல்வியியல்  பல்கலைக்கழகத்தில் (க்ககுஐ) முடித்துள்ளார். தற்போது, தான்   கல்வி  கற்ற பாசீர் பூத்தே  இடைநிலைப்பள்ளியில் ஆசிரியராகப் பணியாற்றி வருகின்றார்.

முனியாண்டி புத்துரன்- பரமேஸ்வரி மாரியப்பன் தம்பதியரின்  இரண்டாவது புதல்வி நிஷா முனியாண்டி அக்காளை போன்றே பாசீர்கூடாங் தமிழ்ப்பள்ளியிலும் பாசீர் பூத்தே இடைநிலைப் பள்ளியிலும் டத்தோ பெங்காவா தீமூர் உயர்நிலைப் பள்ளியில் எஸ்.டி.பி.எம். தேர்வினை முடித்துவிட்டு, அதே சுல்தான் இட்ரிஸ் கல்வியியல் பல்கலைக்கழகத்தில் தமிழ்த் துறையில் பட்டயக் கல்வியை மேற்கொண்டு வருகின்றார்.

 தங்கள் பிள்ளைகளின் கல்வி வளர்ச்சி தடை படாமல்  இருந்தமைக்குத் தமிழ்ப்பள்ளியில் விதையிடப்பட்ட கல்வி வாய்ப்புகளே காரணம் என்பதை ஒளிவுமறைவில்லாமல் கூறுகின்றனர் முனியாண்டி புத்துரன்- பரமேஸ்வரி மாரியப்பன்  தம்பதியர். தமிழ்ப்பள்ளிகளில் பிள்ளைகளின் கல்வியைத் தொடங்குவதை சமூகக் கடமையாகவே ஒவ்வோர் இந்தியரும்  கருத வேண்டும் என்பதே நியாயமாகும்.

Read More: Malaysia Nanban Tamil Daily on 22.12.2018


மத்திய அமைச்சர் மேனகா காந்தி மருத்துவமனையில் அனுமதி

உத்தரப்பிரதேச மாநிலத்திலுள்ள மருத்துவமனையில் மத்திய அமைச்சர் மேனகா காந்தி அனுமதிக்கப்பட்டுள்ளார். மத்திய பெண்கள் மற்றும் குழந்தைகள் நலத்துறை அமைச்சராக இருப்பவர் மேனகா காந்தி. இந்நிலையில், திடீர் உடல் நலக்குறைவு காரணமாக, மேனகா காந்தி உத்தரப்பிரதேச மாநிலம் பில்லி பிட் என்ற பகுதியிலுள்ள ஒரு மருத்துவமனையில் அனுமதிக்கப்பட்டுள்ளார். அங்கு அவசர சிகிச்சைப் பிரிவில் அவர் அனுமதிக்கப்பட்டுள்ளார். மூச்சுத் திணறல் காரணமாக, மேனகா காந்தி மருத்துவமனையில் அனுமதிக்கப்பட்டிருப்பதாகத் தகவல் வெளியாகியது. ஆனால், இதை மருத்துவமனை நிர்வாகம் மறுத்துள்ளது. பித்தப்பையில் கல் இருப்பதால் அவர் மருத்துவமனையில் அனுமதிக்கப்பட்டுள்ளதாக மருத்துவமனை தரப்பில் தெரிவிக்கப்பட் டுள்ளது. மேலும், மேல் சிகிச்சைக்காக அவர் டெல்லி மருத்துவமனைக்கு அழைத்துச் செல்லப்படலாம் என்று கூறப்படுகிறது.


ரஜினி தனிக்கட்சி தொடங்குகிறார் என்று நான் சொல்லவில்லை'

அண்மையில் நடிகர் ரஜினிகாந்த் தனது ரசிகர்களை சந்தித்து புகைப்படம் எடுத்துக்கொண்டார். அப்போது அவர் தனது அரசியல் பயணம் குறித்து சூசகமாக பேசினார். தனது ரசிகர்களிடம் 'போர் வரும்போது பார்த்துக் கொள்வோம்' என ரஜினி தெரிவித்தது பல்வேறு விவாதங்களைக் கிளப்பியது. இதையடுத்து, ரஜினிக்கு ஆதரவும், எதிர்ப்புகளும் கிளம்பியுள்ளது. குறிப்பாக, அமித் ஷா முதல் தமிழிசை செளந்தரராஜன் வரை பலரும் அவரை, பி.ஜே.பி-இல் இணைய அழைப்பு விடுத்து வருகின்றனர். இந்நிலையில், ரஜினியின் சகோதரர் சத்யநாராயண ராவ், ஆங்கில நாளிதழ் ஒன்றுக்கு பேட்டியளித்தாக தகவல் வெளியானது. அதில் அவர், "அரசியலில் ஈடுபட வேண் டும் என்கிற முடிவுக்கு ரஜினிகாந்த் வந்துவிட்டார். இதற்கான முதற்கட்ட ஆலோசனையை அவர் முடித்துள்ளார். அரசியலில் ஈடுபடுவதற்கு முன்னதாக தன்னுடைய ரசிகர்களில் பெரும்பான்மையானவர்கள் மற்றும் தன்னுடைய நலன் விரும்பிகளை சந்தித்து கருத்து கேட்டு வருகிறார். ரஜினி அரசியலுக்கு வர வேண்டும் என்பதே மக்களின் விருப்பம். ரஜினியை சந்தித்த ரசிகர்கள் மற்றும் நலம் விரும்பிக்கள், அவர் அரசியலுக்கு வர வேண்டும் என்று வலியுறுத்துகின்றனர். அரசியலில் ஊழலை ஒழிக்க வேண்டும் என்பதே ரஜினியின் நோக்கம், கொள்கை . ரஜினிகாந்துக்கு கிடைத்துள்ள வரவேற்பு, எதிர்பார்த்த அளவை விட அதிகமாக இருக்கிறது. ரஜினியின் அரசியல் பிரவேசம், தமிழக அரசியலில் புதிய அத்யாயத்தை நோக்கி செல்ல இருக்கிறது. அரசியல் பிரவேசம் குறித்து ஜூன் மற்றும் ஜூலை மாதத்தில் அடுத்தடுத்து சுற்று ஆலோசனைகளை ரஜினி மேற்கொள்ள உள்ளார். அந்த ஆலோ சனைக்கு பிறகு புதிய கட்சி தொடங்குவது குறித்த அறிவிப்பு வெளியிடப்படும். இதையடுத்து, கட்சியின் கொடி, சின்னம் தொடர்பான அடுத்தடுத்த அறி விப்புகள் ரஜினியால் வெளியிடப்படும். ரஜினிகாந்த் தனிக்கட்சி தொடங்க மட்டுமே வாய்ப்புகள் உள்ளன. அவர் எந்த அரசியல் கட்சியிலும் இணைய மாட்டார்" என்று கூறியதாக, தகவல் வெளியாகின. இந்நிலையில், இதுகுறித்து சத்யநாராயண ராவிடம் கேட்ட போது, "ரஜினி தனிக்கட்சி தொடங்குகிறார் என்று நான் கூறவில்லை. யாரோ தவறான செய்தியை பரப்பி வருகின்றனர்" என்றார்.


புல்வாமா தாக்குதல் அன்று பிஸி ஷூட்டிங்கில் இருந்த பிரதமர்’ - ஆதாரத்தைக் காட்டும் காங்கிரஸ்

இந்த வருடத்தின் தொடக்கத்திலேயே நடந்த மிகப்பெரும் தாக்குதலாக வரலாற்றில் கறுப்பு நாளாக இடம் பிடித்துள்ளது கடந்த 14-ம் தேதி நடந்த தாக்குதல். காஷ்மீர் மாநிலம், புல்வாமா மாவட்டத்தில் நடந்த தீவிரவாதிகள் தற்கொலைப்படை தாக்குதலில் இந்திய சி.ஆர்.பி.எஃப் வீரர்கள் 44 பேர் வீர மரணமடைந்தனர். இந்தத் தாக்குதல் இந்தியா உட்பட உலக நாடுகளை அதிர்ச்சிக்குள்ளாக்கியது.

தாக்குதல் நடைபெறுவதற்கு முன்னதாக உளவுத்துறையினர் எச்சரிக்கை விடுத்தும் தாக்குதல் தொடர்பாக எந்த முன்னெச்சரிக்கை நடவடிக்கையும் எடுக்கவில்லை எனக் கூறப்படுகிறது. இதற்கு இந்திய அளவில் பெரும் கண்டனங்களும் எதிர்ப்புகளும் கிளம்பின.

இந்நிலையில், தற்போது புதிதாக ஒரு சர்ச்சையும் தொடங்கியுள்ளது. அது, இந்த மாதம் இறுதியில் வெளியாகவுள்ள ஆவணப்படம் ஒன்றில் இமயமலைக்குச் சென்றபோது தனக்கு ஏற்பட்ட அனுபவங்கள் குறித்து பகிர்ந்துகொள்கிறார் பிரதமர் மோடி. கடந்த பிப்ரவரி 14-ம் தேதி உத்தகாண்ட்டில் உள்ள ஜிம் கார்பெட் பூங்காவில் இந்த ஆவணப் படத்துக்கான ஷூட்டிங் நடைபெற்றுள்ளது. இதனால் அன்று காலை 7 மணி முதல் மாலை வரை அங்கேயே சூட்டிங்கில் பிஸியாக இருந்துள்ளார் பிரதமர். அவரின் புகைப்படங்களை அந்த மாநில ஊடகங்கள் வெளியிட்டன.

தற்போது இந்தப் புகைப்படத்தை வெளியிட்டுப் பேசியுள்ள காங்கிரஸ் செய்தித் தொடர்பாளர் நந்தீப் சுர்ஜோவாலா, ‘புல்வாமா தாக்குதல் நடைபெற்ற அன்று பிற்பகல் ஒட்டுமொத்த இந்தியாவும் தாக்குதலில் இறந்தவர்களுக்காகக் கண்ணீர் சிந்தியது. ஆனால், பிரதமர் நரேந்திர மோடியோ ஜிம் கார்பெட் பூங்காவில் மாலைவரை பிஸியாக ஷூட்டிங் செய்துகொண்டிருந்தார். இவரைப் போன்று உலகில் வேறு எந்தப் பிரதமரும் இருக்க மாட்டார். இந்த விஷயம் பற்றி பேச எனக்கு வார்த்தைகளே வரவில்லை’ எனத் தெரிவித்துள்ளார்.


மக்களுக்கு உதவும் வழிகளை எளிதாக்க ஒருங்கிணைந்த அமைப்பு உருவாக்கப்பட வேண்டும்!

புத்ரா ஜெயா, அக்.14-

நாட்டு மக்களுக்கு உதவும் வழிகளை எளிதாக்க ஒருங்கிணைந்த அமைப்பு அவசியம் உருவாக்கப்பட வேண்டும் என தேசிய மீட்சி மன்றத்தின் தலைவர் டான்ஸ்ரீ மொகிதீன் யாசின் வலியுறுத்தினார். 2023ஆம் ஆண்டு உலகமே பொருளாதார சவால்களை எதிர்நோக்கவிருக்கும் நிலையில், மலேசியாவும் அதற்கு விதிவிலக்கல்ல. 2022ஆம் ஆண்டு வறுமை மற்றும் செழிப்பு மீதான உலக வங்கி அறிக்கையில், கோவிட் - 19 தொற்று, உலகளாவிய அரசியல், ரஷ்யா - உக்ரைன் போர் ஆகியவை உலக மக்களை பெரிதும் பாதித்துள்ளது.

இதன் விளைவால் உலகத்தில் 7 கோடியே 10 லட்சம் பேர் கோவிட் - 19 தொற்று காலத்தின்போது வறுமையில் வாடினர். அதேவேளையில், 57 கோடியே 40 லட்சம் பேர் அல்லது உலகத்தில் 7 விழுக்காட்டு மக்கள் நிகர் வருமானத்திலேயே இருப்பதற்கு வழிவகுத்து விடும். இந்நிலை வரும் 2030ஆம் ஆண்டிற்குள் வறுமை நிலையை ஒழிப்பதற்கும் தடையாக இருக்கும்.
மலேசியாவில், நாடு பொருளாதார மீட்சியிலும் சமூக நல்லிணக்கத்திலும் கசப்பான நிலையைக் கொண்டுள்ளது. ரிங்கிட் வீழ்ச்சி, விலைவாசி, வாழ்க்கைச் செலவின உயர்வு நிலைமையை மேலும் மோசமாக்கியுள்ளது.

நாடு பொருளாதார நெருக்கடி மீதான சவாலை எதிர்நோக்கிக் கொண்டிருக்கும் வேளையில், அப்பிரச்சினைக்குத் தீர்வு காணும் வகையிலேயே தேசிய மீட்சி மற்றும் சமூக பாதுகாப்பு மீதான கருத்தரங்ககளை தேசிய மீட்சி மன்றம் ஏற்பாடு செய்துள்ளது என்றார்.
நாட்டில் மீட்சி நிலையைக் கொண்டு வருவதற்கு இக்கருத்தரங்கில் மலேசிய எதிர்கால கழகத்திலிருந்து 12 ஆய்வாளர்களும் பொது பல்கலைக்கழகம், தனியார் பல்கலைக்கழகத்திலிருந்து 30 ஆய்வாளர்களும் கலந்து கொண்டுள்ளனர்.
நாட்டின் வறுமை நிலை, பாதிக்கப்படக்கூடிய குழுவுக்கு அதிகாரமளிப்பது, சிறிய - நடுத்தர தொழில்முனைவர்களுக்கு ஆற்றல் சக்தியை மேம்படுத்துவது, சுற்றுலாத்துறை, பசுமை பொருளாதாரத்தை நிலைத்தன்மையாக்குவது ஆகியவை ஆய்வுகள் மேற்கொள்ளப்பட்டன என்றார்.

நேற்று காலை இங்குள்ள பிரபல ஓட்டல் ஒன்றில் பொருளாதார மீட்சி - சமூக நல்லிணக்கம் எனும் தேசிய கருத்தரங்கைத் தொடக்கி வைத்து உரையாற்றுகையில் அவர் இவ்வாறு சொன்னார். கடந்த 30.6.2022ஆம் தேதி வரை  இ-காசே புள்ளி விவரப்படி, நாட்டில் ஒரு லட்சத்து 45 ஆயிரம் பேர் பரம ஏழையாக உள்ளனர். கடந்த 2020ஆம் ஆண்டில் இந்த எண்ணிக்கை 45 ஆயிரம் பேராக மட்டுமே இருந்தது. மிகவும் கவலைப்படக்கூடிய விஷயம் என்னவெனில் சுமார் 6 லட்சம் குடும்பங்கள் எம்40 நிலையிலிருந்து ஏழை நிலைக்கு தள்ளப்பட்டுள்ளனர். கோவிட் - 19 தொற்றின் தாக்கத்தினால் அதிகமானோர் பி40 நிலையிலிருந்து பி60 நிலைக்கு தள்ளப் பட்டுள்ளனர் என்றார்.

விலைவாசி, வாழ்க்கைச் செலவின உயர்வு, வேலை இழப்பு, வருமானம் குறைந்து போனதால் பலர் இன்னும் பல்வேறு பிரச்சினைகளை எதிர்நோக்கி வருகின்றனர். இப்பிரச்சினைக்கு விரைவில் தீர்வு காணப்படா விட்டால், அவர்களைப் காப்பாற்ற முடியாமல் நிலைமை மேலும் மோசமாகலாம். இதனால் நாட்டில் வறுமை நிலை மேலும் மோசமாகும் என்பதோடு, பல வியாபாரங்கள் மூடப்படும், உற்பத்திகள் குறையும். இறுதியில் தேசிய மீட்சி நிலைக்கு பெரும் தடையை ஏற்படுத்தி விடும் எனவும் அவர் சொன்னார்.

எனவே, மக்களுக்கு நேர்த்தியான முறையில் உதவும் வழிகளை எளிதாக்க ஒருங்கிணைந்த அமைப்பு ஒன்று உருவாக்கப்பட வேண்டும். இப்போது அனைத்து அமைச்சுகளும் பல்வேறு உதவிகளை செய்து வருகின்றன. எனினும், நாட்டில் இன்னும் சில தனிநபர்களும் குறிப்பிட்ட தரப்பினரும் கைவிடப்பட்ட நிலையில் உள்ளனர். அதேநேரத்தில் மேலும் சில தரப்பினர் இரண்டு, மூன்று தரப்பினரிடமிருந்து உதவிகளைப் பெற்று வருகின்றனர் என்றும் அவர் தெரிவித்தார். தற்போது மக்கள் எதிர்நோக்கி வரும் பிரச்சினைகளை கவனத்தில் கொள்ளும்போது, பொருளாதார இடைவெளி, வறுமை நிலைக்கு நாம் முன்னுரிமை அளிப்பது அவசியமாகும்.

நாட்டில் தேசிய மீட்சி நிலையை உயர்ந்த நிலைக்கு கொண்டு செல்ல இந்நடவடிக்கை மிகவும் அவசியமாகும் என்றார். நாட்டின் தேசிய மீட்சி நிலையில் யாரும் பின்தங்கி விடாமல் இருப்பதை உறுதிப்படுத்துவதே இம்மன்றத்தின் நோக்கமாகும்.
அரசாங்கம் விரும்புவதுபோல் புறநகர் மக்கள், சபா, சரவா பூமிபுத்ராக்கள் 2030ஆம் ஆண்டுக்கான தூரநோக்க செழிப்பு திட்டத்தில் பயனடைய வேண்டும். மலேசிய புள்ளிவிவர இலாகாவின் தகவலின்படி இவ்வாண்டு ஜூலை மாதம் 4.4 விழுக்காடாக இருந்த நாட்டின் பணவீக்கம் கடந்த ஆகஸ்ட் மாதம் 4.7 விழுக்காடாக உயர்ந்துள்ளது.

நாட்டில் 5.3 விழுக்காட்டினர் வேலையில்லாமல் இருந்தது இவ்வாண்டு ஜூலை மாதம் 3.7 விழுக்காடாகக் குறைந்தது. எனினும், நாம் இதனால் பெரு மூச்சுவிட முடியாது. காரணம் இது அனைத்தும் தற்காலிகமானதே.
அடுத்தாண்டு நாடு மிகவும் மோசமான அளவில் பொருளாதார சவாலை எதிர்நோக்கும் வேளையில், நாட்டில் வேலையில்லாதோரின் எண்ணிக்கையும் மேலும் உயரலாம் என்றார். எனவே, முழு அளவில் மீட்சித் திட்டத்தைக் கொண்டு வருவதில் அரசாங்கம் இறங்கும் அதேவேளையில், மக்களுக்கு சமூக நல உதவிகளை வழங்குவது அரசாங்கத்தின் முக்கியப் பணியாக அமைய வேண்டும் எனவும் டான்ஸ்ரீ மொகிதீன் யாசின் வலியுறுத்தினார்.


ஜெயலலிதாவின் சொத்துக்கள் வேண்டாம்... அவர் பேனா மட்டும் போதும் - தீபா

மறைந்த முன்னாள் முதல்வர் ஜெயலலிதாவின் 69வது பிறந்தநாளை முன்னிட்டு அவரது நினைவிடத்திற்கு சென்று தீபா அஞ்சலி செலுத்தினார். பின்னர் செய்தியாளர்களிடம் பேசிய தீபா, தனக்கு எந்த சொத்துக்களும் தேவையில்லை என்றார். தனது சகோதரர் தீபக்கின் பின்னால் இருந்து யாரோ இயக்குகிறார் என்றும் குற்றம் சாட்டினார். போயஸ் தோட்ட இல்லம் தனக்கும் தீபாவிற்கு மட்டுமே சொந்தம் என்று தீபக் கூறியதற்கு பற்றி பேசிய தீபா, எனக்கு சொத்துக்களின் மேல் ஆசையில்லை என்றார். தனது அத்தை ஜெயலலிதா பயன்படுத்திய பேனா மட்டுமே போதும் என்றும் தீபா கூறினார். தொடர்ந்து பேசிய அவர், ஆர்.கே. நகர் இடைத்தேர்தலிலும், உள்ளாட்சித் தேர்தலும் போட்டியிடுவோம் என்றும் மாலையில் மிக முக்கிய அறிவிப்பை வெளியிடுவேன் என்றும் தீபா தெரிவித்துள்ளார். தனது சகோதரர் தீபக் பேசுவதில் அரசியல் உள்நோக்கம் உள்ளதாக கூறிய தீபா, இதில் ஏதோ நாடகம் நடைபெறுவதாகவும், தீபக்கின் பின்னால் இருந்து யாரோ இயக்குவதாகவும் கூறினார்.


மத்திய தரைக்கடல் பகுதியில் புலம்பெயர்ந்தோர் படகு மூழ்கியது; 50 பேர் பலி

துனிஸ்,

துனிஷியா உள்ளிட்ட நாடுகளில் இருந்து பொதுமக்கள் ஐரோப்பிய நாடுகளுக்கு படகுகளில் சட்டவிரோத முறையில் புலம்பெயர்வது வழக்கம்.  இதற்கு அவர்கள் மத்திய தரை கடல் பகுதியை பயன்படுத்தி வந்தனர்.  இவர்களில் பலர் அடிக்கடி விபத்துகளில் சிக்கி பலியாகின்றனர்.

இந்த நிலையில், 30 அடி நீள படகு ஒன்றில் 180க்கும் மேற்பட்டோர் ஐரோப்பிய நாடுகளுக்கு செல்வதற்காக மத்திய தரைக்கடல் வழியே பயணம் செய்துள்ளனர்.  படகிற்குள் திடீரென நீர் கசிந்து உட்புகுந்துள்ளது.  இதில் படகு கடலில் மூழ்கியது.

இதுபற்றிய தகவல் கிடைத்து கடலோர படை மற்றும் கப்பற்படையினர் மீட்பு பணிகளில் ஈடுபட்டனர்.  இந்த சம்பவத்தில் 50 பேர் வரை பலியாகினர்.  68 பேர் உயிருடன் மீட்கப்பட்டு உள்ளனர்.துனிஷிய நாட்டின் தென்கடலோர பகுதியில் இருந்து இதுவரை 47 உடல்கள் மீட்கப்பட்டு உள்ளன.  ராணுவ விமா னம் உதவியுடன் மீட்பு பணி தொடர்ந்து நடைபெற்று வருகிறது.

கடந்த பிப்ரவரியில் இதுபோன்று புலம்பெயர்ந்து சென்றவர்கள் மத்திய தரைக்கடல் பகுதியில் விபத்தில் சிக்கியதில் 90 பேர் பலியாகினர் என புலம்பெயர்வோருக்கான சர்வதேச அமைப்பு வெளியிட்டுள்ள தகவலில் தெரிவிக்கப்பட்டு உள்ளது.


மலேஷியாவில் இந்துக்களை இழிவு செய்யும் பாடத்துக்கு எதிர்ப்பு

கோலாலம்பூர்:மலேஷியாவின் முன்னணி பல்கலையில், இந்து மதத்தை இழிவாக சித்தரிக்கும் வகையில் உருவாக்கப்பட்ட பாடத்துக்கு, அங்குள்ள சிறுபான்மை இந்துக்கள் கடும் எதிர்ப்பு தெரிவித்துள்ளனர். தென்கிழக்கு ஆசிய நாடுகளில் ஒன்றான மலேஷியாவின் முன்னணி பல்கலையாக, யு.டி.எம்., எனப்படும், 'யுனிவர்சிட்டி டெக்னாலஜி மலேஷியா' திகழ்கிறது. இப்பல்கலைக்காக உருவாக்கப்பட்ட ஒரு பாடப்பகுதியில், இந்துக்கள், தங்கள் உடலில் உள்ள அழுக்கை, நிர்வாண நிலை அடைவதற்கான, மத சம்பிரதாயங்களில் ஒன்றென கருதுவதாக கூறப்பட்டு உள்ளது. மேலும், இந்துக்கள் சுத்தம் இல்லாதவர்கள் என்றும், அவர்களுக்கு நாகரிகத்தை கற்றுத்தந்தது இஸ்லாம் மதமே என்றும் அதில் குறிப்பிடப்பட்டு உள்ளது. இதற்கு, மலேஷியாவில் உள்ள சிறுபான்மை இந்துக்கள் கடும் எதிர்ப்பு தெரிவித்துள்ளனர். இது தொடர்பாக, யு.டி.எம்., பல்கலை துணைவேந்தருடன் பேசியுள்ளதாகவும், அவர், தவறை சரி செய்வதாக வாக்குறுதி அளித்துள்ளதாகவும், மலேஷிய கல்வித்துறை துணை அமைச்சர் கமலநாதன் கூறியுள்ளார்.


காஷ்மீரில் மனைவியை கொன்று காணவில்லை என்று நாடகம்: விசாரணையில் மாட்டிக்கொண்ட கணவன்

காஷ்மீர்: ஜம்மு-காஷ்மீர் மாநிலம் ரீசி மாவட்டத்தில் கணவர், தனது மனைவியின் கழுத்தை நெறித்துக் கொன்று உடலை மலை உச்சியில் இருந்து கீழே தள்ளிவிட்ட சம்பவம் பெரும் அதிர்ச்சியை ஏற்படுத்தியுள்ளது. பின்னர் காவல் நிலையத்திற்கு சென்று தனது மனைவியை காணவில்லை என்று கணவர் புகார் அளித்தார். இந்நிலையில் மனைவியின் உடல் லம்பிகிரி பகுதியில் உள்ள ஓடை ஒன்றில் மிதந்தது கண்டுபிடிக்கப்பட்டது. இதனையடுத்து போலீசாருக்கு கணவர் மீது சந்தேகம் ஏற்பட்டு மனைவியின் பெற்றோரிடம் விசாரித்தனர். அப்போது கணவன், மனைவிக்கு இடையே பிரச்சனை இருந்தது தெரியவந்தது. இதையடுத்து போலீசார் கணவனை பிடித்து விசாரித்தபோது, நேற்று முன்தினம் மனைவியின் கழுத்தை நெரித்து தாம் கொலை செய்ததாகவும் கொலையை மறைபதற்கே மலை உச்சியில் இருந்து கீழே தள்ளிவிட்டு மனைவி காணமல் போனது போல் நடகமாடியதாகவும் அவர் ஒப்புக்கொண்டார். இதனையடுத்து போலீசார் அவரை கைது செய்து கொலை செய்ததற்கான காரணத்தை அறிய விசாரணை மேற்கொண்டுள்ளனர்.


அந்நியத் தொழிலாளர்கள்   மீதான  நடவடிக்கை!  எப்போதும் எங்கள் மீது குறை சொல்லாதீர்!

பெட்டாலிங் ஜெயா,

அமலாக்க ஏஜென்சியானது தமக்கு வழங்கப்பட்ட கடமையினை கண்ணுங்கருத்துமாக நிறைவேற்றி வருவதாக குடிநுழைவுத்துறை தலைமை இயக்குநர் டத்தோஸ்ரீ முஸ்தாபார் அலி திட்டவட்டமாக தெரிவித்தார். சட்டவிதிகளுக்கு ஏற்ப குடிநுழைவுத்துறை தனது பொறுப்புகளை நிறைவேற்றி வருகிறது. மலேசியாவிற்கு அந்நியத் தொழிலாளர்கள் தேவைதான்.

Read More: Malaysia Nanban Tamil Daily on 9.7.2018


புகழ்பெற்ற ஆக்ஸ்போர்டு டிக்ஷனரியில் தமிழ் வார்த்தையான அண்ணா சேர்ப்பு

லண்டன்:

புகழ்பெற்ற ஆக்ஸ்போர்டு டிக்ஷனரியில் தமிழ் வார்த்தையான அண்ணா என்ற வார்த்தையும் புதிதாக சேர்க்கப்பட்டுள்ளது. ஆக்ஸ்போர்டு அகராதியில் எப்போதும் பல்வேறு மொழிகளில் இருக்கும் பிரபல வார்த்தை கள் அவற்றின் அர்த்தங்கள் சேர்க்கப்படுவது வழக்கம். கடந்த மாதம் ஆக்ஸ்போர்டு அகராதியில் புதிதாக 70 இந்திய வார்த்தைகள் சேர்க்கப்பட்டுள்ளது.

இதுவரை ஆக்ஸ்போர்டு டிக்ஷனரியில் அனா என்ற வார்த்தை இந்திய மற்றும் பாகிஸ்தான் நாடுகளின் நாணயமான அனாவை குறிக்கும் அர்த்தத்தில் கொடுக்கப்பட்டுள்ளது.
தற்போது தமிழ், தெலுங்கில் அதிகம் பயன்படுத்தப்படும் அண்ணா என்ற வார்த்தையும் சேர்க்கப்பட்டுள்ளது. அண்ணா என்றால் பெயர்ச்சொல் அதற்கு மூத்த சகோதரர் என்பது அர்த்தம் என்றும் குறிப்பிடப்பட்டுள்ளது. இதே போன்று உருது வார்த்தையான அப்பா, அச்சா, பாபு, படா தின், பச்சா, சூர்ய நமஸ்காரம் உள்ளிட்டவையும் சேர்க்கப்பட்டுள்ளது.

ஆக்ஸ்போர்டு டிக்ஷனரியில் சேர்க்கப்பட்டுள்ள பெரும்பாலான இந்திய வார்த்தைகள் உறவுமுறைகள், கலாச்சாரம் மற்றும் உணவு முறையை குறிப்பவையாக உள்ளன. ஆக்ஸ்போர்டு ஆங்கில அகராதியில் ஒவ்வொரு ஆண்டும் மார்ச், ஜூன், செப்டம்பர், டிசம்பர் ஆகிய மாதங்களில் புதிய வார்த்தைகள் சேர்க்கப்ப டுகின்றன. மேலும் 2017 செப்டம்பர் மாதத்தில் ஆயிரம் புதிய வார்த்தைகள் ஆக்ஸ்போர்டு டிக்ஷனரியில் சேர்க்கப்பட்டுள்ளதாக தகவல்கள் தெரிவிக்கின்றன.


தமிழ்ப்பள்ளியே நமது தேர்வு:  விவேகம்  விதைத்த தமிழ்ப்பள்ளி  ஆண்டு  5/18

தன்னம்பிக்கை

உடையவன்

பிரச்சினைகளில்

வாய்ப்புகளைக்

கண்டுபிடிப்பான் தன்னம்பிக்கை அற்றவன்

வாய்ப்புகளிலும் பிரச்சினைகளைக் கண்டு பிடிப்பான்

எனக் கூறுகின்றார் தமிழர்களின் பங்குச் சந்தை சாதனையாளர் பி.ஆர்.சுந்தர். தமிழ்ப்பள்ளியில் தனக்குள் விதைக்கப்பட்ட தன்னம்பிக்கையே

இன்றைய

வெற்றிக்கு பாதை அமைப்பதாகக் கூறுகின்றார். சிலாங்கூர், பந்திங் காடோங் தோட்டத் தமிழ்ப்பள்ளியில் கல்வியைத் தொடங்கிய இரவுச் சந்தை வர்த்தகர் மோகன் எம்.ஜோசப், பல

காலமாக நிறுவனம் ஒன்றில்

பணியாற்றி வந்த அவர்,

தனது மனதில் பெரும் குறையாக

இருந்து வந்த வர்த்தக

எண்ணத்தை நிஜமாக்க

செர்டாங் பகுதியில்

இரவுச் சந்தைகளில் மளிகைப் பொருட்களை விற்பனை

செய்யும் சந்தர்ப்பத்தைப் பயன்படுத்திக் கொண்டதாகத் திருப்தியோடு

கூறுகின்றார்.

தன்னைப் போலவே தன் மனைவி

சகுந்தலா

எம்.முருகேசன்,

கெடா சுங்கைப்பட்டாணி

ஆறுமுகம் பிள்ளை தோட்டத் தமிழ்ப்பள்ளியில்

ஆரம்பக் கல்வியைக் கற்றவர் எனக் கூறிய வணிகர் மோகன்

எம்.ஜோசப், தாங்கள் பெற்ற

இன்பத்தை தங்களின் ஆறு

பிள்ளைகளும் பெற வேண்டும் என உறுதியாக இருந்து

அனைவரையும் தமிழ்ப்பள்ளிகளில் தொடக்கக் கல்வியைப் பெறும்

வாய்ப்பினைத் தந்ததாகக் கூறுகின்றார்.

காலங்கடந்து போனாலும்

வர்த்தகத்தில் ஈடுபட வேண்டும் என்ற வேட்கை

நிறைவேறி

இருப்பதாகக் கூறும் இவரின் ஆறு

செல்வங்களான மதனன் மோகன், குகன் மோகன்,

மணிவேல் மோகன், வனிதா

மோகன், ஹேமராணி மோகன், நவீன் ராஜ் மோகன்

ஆகியோரை

செர்டாங் தமிழ்ப்பள்ளியில் கல்வியைத் தொடங்கும் வாய்ப்பை வழங்கியதாகவும்

குறிப்பிட்டுள்ளார்.


போர்க்குற்ற விசாரணைகளுக்கு இன்னும் அவகாசம்!

இலங்கையில் நடைபெற்ற போர்க்குற்றங்கள் தொடர்பான விசாரணைகளை மேற்கொள்ள தொடர்ந்தும் அவகாசம் கோரும் நிலைப்பாட்டில் அரசாங்கம் இருப்பதாக ஊடகம் ஒன்று தகவல் வெளியிட்டுள்ளது. ஐக்கிய நாடுகள் மனித உரிமைகள் ஆணையத்தின் தடைகளிலிருந்து தப்பித்துக் கொள்ளும் உத்தியாக இலங்கையில் நடைபெற்ற போர்க்குற்றங்கள் தொடர்பான விசாரணைகளுக்கு அரசாங்கம் சர்வதேசத்தின் முன் இணக்கம் தெரிவித்திருந்தது. கடந்த ஆண்டு மார்ச் மாதம் நடைபெற்ற மனித உரிமைகள் ஆணையத்தின் பொதுக்கூட்டத்தின் போது இலங்கை அரசாங்கத்துக்கு ஒரு வருடகாலம் அவகாசம் வழங்கப்பட்டது. எனினும் இதுவரை போர்க்குற்றங்கள் தொடர்பில் விசாரணை செய்வதற்கான பொறிமுறைகள் எதனையும் உருவாக்காத அரசாங்கம், எதிர்வரும் மார்ச் மாத அமர்வின் போது குறித்த விசாரணைகளை மேற்கொள்ள தொடர்ந்தும் கால அவகாசம் ஒன்றைக் கோரும் முடிவில் இருப்பதாக தெரிய வந்துள்ளது.


மேலவையில் தன் உரையை திருக்குறள் வாசகத்துடன் தொடங்கினார் மோகன்

கோலாலம்பூர்,

இந்திய சமுதாயத்தை பிரதிநிதிக்கும் மஇகாவின் உதவித் தலைவரான செனட்டர் டத்தோ டி.மோகன்,  நாடாளுமன்ற மேல வையில்  தன் முதல் உரை யாக   2018 -ஆம் வரவு செலவு திட்டம் மீதான விவாதத்தில் பங்கு கொண்டு பேசினார்.இதுவரை எந்த மலேசிய இந்திய செனட்டர்களும் செய்யாத அள விற்கு, முதல் முறையாக மேலவையில் திருக்குறளை மோகன் பயன்படுத்தினார்.

திருவள்ளுவரின் 385-ஆவது குறளான ‘இயற்றலும் ஈட்டலும்  காத்தலும் காத்த வகுத்தலும் வல்ல தரசு’ என்பதற்கு ஏற்ப 2018 ஆம் ஆண்டிற்கான வரவு செலவு அறிக்கை நாட்டின் பொருளாதாரத்தையும் மக்களின் நலமான வாழ்க்கை மேம்பாட்டையும் உறுதிசெய்கிறது என்று மோகன் குறிப்பிட்டார். இது வரை தாக்கல் செய்யப்பட்ட வரவு செலவு அறிக்கைகளில் இது தலையாய ’தாய்’ பட்ஜட் ஆகும்.  இது நாட்டின் நிதி நிலைமையை மேம்படுத்துவதாகவும் மக்களின் அனைத்து தேவைக ளையும் பூர்த்தி செய்வதாகவும் உள்ளது என அவர் கூறினார்.

Read More: Malaysia Nanban News paper on 8.12.2017


பிரபாகரனின் மரணம் தொடர்பான சர்ச்சை

விடுதலைப்புலிகளின் தலைவர் பிரபாகரனின் மரணம் தொடர்பான சர்ச்சை இன்றுவரை தொடர்ந்து கொண்டே இருக்கின்றது. அவர் யுத்தத்தில் மரணமடைந்து விட்டார் என்று பலவகையான சான்றுகளை நிறுவி இலங்கை அரசு பிரபாகரன் மரணமடைந்து விட்டார் என்று அடித்து கூறுகின்றது. அதே சமயம் புத்தகங்கள் வெளியிட்டும் இதனை உறுதிப்படுத்த முனைகின்றது. யுத்த நிறைவுக்கு பின்னர் தற்போதே இது அன்றாடம் வலியுறுத்தப்பட்டு கொண்டு வருகின்றது. விடுதலைப்புலிகளின் தலைவர் பிரபாகரன் யுத்தத்தில் இறந்தபோது அவரின் நினைவுப் பொருளாக அவருடைய அடையாள அட்டையை எடுத்து வைத்திருப்பதாக மேஜர் ஜெனரல் கமால் குணரத்ன அண்மையில் தெரிவித்துள்ளார். இங்கு இலங்கை இராணுவத்தால் தீவிரவாதிகளின் தலைவராக கருதப்பட்ட ஒருவருடைய அடையாள அட்டை தனிநபர் ஒருவருக்கு சொந்தமாக்கப்பட்டது எவ்வாறு என்று சந்தேகம் எழுந்துள்ளது. அதே சமயம் இத்தனை வருடங்கள் கழித்து அவருடைய மரணம் தொடர்பில் சான்றுகளை தற்போது வலுக்கட்டாயமாக முன்வைப்பது ஏன்? இதற்கு பின்னணியாக இருப்பவர் யார்? என்ற சந்தேகமும் எழுந்துள்ளதாக அரசியல் அவதானிகள் தெரிவித்துள்ளார்கள். மேலும் பல்வேறு வகையாக பிரபாகரனின் மரணம் தொடர்பில் கூறுவதற்கு பதிலாக அவரின் மரணச்சான்றிதழ் ஒன்றினை மட்டும் வெளியிட்டு விட்டால் சந்தேகங்கள் நிவர்த்தியாகிவிடும். அதனை மட்டும் ஏன் அரசு செய்ய மறுக்கின்றது. இதேவேளை, தற்போதைய அரசு பிரபாகரன் மரணம் தொடர்பில் உண்மைகளை மறைக்கின்றது. காரணம் அது வெளிப்படுத்தப்பட்டால் அது மிகப்பெரிய இனக்கலவரம் நாட்டில் ஏற்பட ஏதுவாக அமைந்து விடும் என்பது உண்மையே. அவ்வாறு ஏற்பட்டு விட்டால் இனி ரணில் - மைத்திரிக்கு மட்டுமல்ல மஹிந்தவிற்கும் ஆட்சி பொறுப்பு மற்றும் மக்கள் செல்வாக்கு என்பது எதிர்வரும் காலங்களில் கனவிலும் கிடைக்காது என்பதும் அறியத்தக்கதே. இதேவேளை, போர்க் குற்ற இரசியங்களை வெளியிடும் அளவிற்கு நான் கீழ்த்தரமானவன் அல்ல எனக் கூறிக்கொண்டு வரும் காமால் குணரத்ண ஒவ்வொரு நாளும் முன்னுக்கு பின் முரண்பட்ட கருத்துகளை வெளியிட்டு வருவதற்கு காரணம் போர்க்குற்றங்களில் இருந்து அவர் தப்ப வேண்டும். அதே சமயம் மக்கள் ஆதரவும் தம் பக்கம் ஈர்த்துக்கொண்டு புதிய திட்டம் ஒன்றினை அவர் வகுப்பதாகவும், ஆனாலும் இவை இவர் மட்டும் தனித்து செய்யும் செயல் அல்ல எனவும் சந்தேகங்கள் வெளிப்படுத்தப்பட்டு வருகின்றது. மஹிந்த, இராணுவம், பௌத்தம் என மூன்றும் ஒன்றிணைந்து ஆட்சியை கைப்பற்றும் நோக்கத்திலேயே தற்போது செயற்பாடுகள் இடம் பெற்று வருவதாகவும், அதே சமயம் அவர்கள் மீது குற்றச்சாட்டுகள் இல்லாத வகையில் அவை தற்போதைய ஆட்சியாளர்கள் பக்கம் திசை திருப்பும் செயற்பாடுகளே இவை எனவும் கூறப்படுகின்றது. இதற்கு சான்றாக இலங்கை இராணுவத்தில் இருந்து ஓய்வு பெற்ற கடந்த கால ஆட்சியில் மஹிந்தவிற்கு ஆதரவாக செயற்பட்ட இராணுவ தளபதிகளும் மஹிந்தவோடு தற்போது இணைக்கப்பட்டு கொண்டு வருவதாகவும் தகவல்கள் உள்ளன. அதே சமயம் கருணாவினது மீழ் பிரவேசம் போன்றவை அமைந்து விடுகின்றன. எவ்வாறாயினும் தற்போது பொறுப்பில் உள்ள ரணில் மைத்திரிக்கு பெரிய தொரு தலையிடி அதி விரைவில் ஏற்படும். இதற்காக சாதூர்யமாக மஹிந்த தரப்பு செயற்படுவதோடு அதற்காக மக்களை உசுப்பேற்றும் செயற்பாடுகளே விடுதலைப்புலிகள் என்ற காரணப்பொருள் எனவும் அரசியல் நோக்குனர்கள் மூலம் கூறப்படுகின்றமை குறிப்பிடத்தக்கது.


கணபதிராவிடம் போலீசார் விசாரணை

ஷா ஆலம்,

சுபாங் ஜெயா  சீபீல்டு மகா மாரியம்மன் ஆலயத்தில் நடந்த  சம்பவம் பற்றி சிலாங்கூர் ஆட்சிக்குழு உறுப்பினர்  கணபதி ராவிடம் போலீசார்  விசாரணை நடத்தினர். நேற்று மாலை  6.30 மணியளவில் அவருடைய அலுவலகத்திற்கு  வந்த ஷா ஆலம் போலீசார் அவரிடம்  இரண்டு மணி நேரம்  விசாரணை நடத்தியதாக கூறப்பட்டது. சுபாங் ஜெயா  சீபீல்டு மகா மாரியம்மன்  ஆலயத்தில் அத்து மீறி நுழைந்தவர்களையே  தான் குறிப்பிட்டதாக அவர் கூறினார். நான் தனிப்பட்ட  யாரையும் சாடவில்லை.

Read More: Malasyia Nanban Tamil Daily on 4.12.2018


ஆப்கானிஸ்தானில் அரசியல் கைதிகள் அன்வாரைவிட நன்றாக நடத்தப்படுகிறார்கள்

மலேசியாவைவிட ஆப்கானிஸ்தானில் அரசியல் கைதிகளைச் சந்திப்பது எளிது என்கிறார் அமெரிக்க வழக்குரைஞர் கிம்பர்லி மோட்லி. அன்வார் இப்ராகிமின் வழக்குரைஞர் குழுவில் ஒருவராக புதிதாக இணைந்துள்ள மோட்லி, ஆப்கானிஸ்தானில் தாம் தம் கட்சிக்காரரைச் சந்திப்பதற்கு அனுமதி மறுக்கப்பட்டிருக்காது என்றார். “மலேசியா அழகான நாடு. நான் அன்வாரைச் சந்திக்க அனுமதி மறுக்கப்பட்டது என்பதைத் தவிர இங்குள்ள மக்கள் பரிவுடன் நடந்து கொள்கிறார்கள். “ஆனால், ஆப்கானிஸ்தானில் சிரமம் இருந்ததில்லை. எடுத்த எடுப்பிலேயே என் கட்சிக்காரரைச் சந்தித்திருக்க முடியும்”, என்றாரவர். ஆப்கானிஸ்தானில் சில வேளைகளில் அரசியல் கைதிகள் ஊடகங்களைச் சந்திப்பதற்கும் அனுமதி உண்டு. இங்கும் ஊடகங்கள் அன்வாருடன் பேச முடிகிறது. ஆனால், அன்வார் நீதிமன்றத்துக்குப் பாதுகாப்பாக அழைத்துச் செல்லப்படும்போது செய்தியாளர்கள் சத்தமிட்டுத்தான் அவருடன் பேச முடிகிறது என்றாரவர். மோட்லி அமெரிக்காவிலும் ஆப்கானிஸ்தானிலும் வழக்குரைஞராக பணியாற்றியுள்ளார். அவர் அன்வாரின் வழக்குரைஞர் குழுவில் ஒருவராக கடந்த புதன்கிழமை நியமிக்கப்பட்டார். நேற்று மலேசியா வந்திறங்கியதும் அவர் அன்வாரைச் சந்திக்க விரும்பினார். ஆனால், அவருக்கு அனுமதி மறுக்கப்பட்டது. அனுமதி மறுக்கப்பட்டதற்கு உள்துறை அமைச்சிடம் விளக்கம் பெற முயன்றார். முடியவில்லை.


மலேசியாவின் கடன் வெ. 1,000,000,000,000 ( ஒரு லட்சம் கோடி )

கோலாலம்பூர்,

ஆசியாவின் பொருளாதார புலியாக விளங்கிய மலேசியா வின் தற்போதைய கடன், ஒரு திரிலியன் என்று சொல்லும் அளவிற்கு வெ. 1,000,000,000,000 ( ஒரு லட்சம் கோடி) ஆக உயர்ந்துள்ளது என்று பிரதமர் துன் டாக்டர் மகாதீர் முகமட் நேற்று அம்பலப்படுத்தியுள்ளார். வெ. 300 பில்லியனாக இருந்த மலே சிய கடன்,  வெ. 1,000  பில்லியனாக (ஒரு திரிலியன்)  உயர்ந்தது எப்படி? இந்த கடனை அடைப்பதற்கு மலேசியாவின் 3.1 கோடி மக்கள் தொகையில் தலைக்கு வெ. 32,258 ஐ சுமக்க வேண்டிய நிர்பந்தம் ஏற்பட்டுள்ளது.

Read More: Malaysia Nanban Tamil Daily on 22.5.2018


102வயதில் அடையாள அட்டை. பூபதியின் கனவு நிறைவேறியது.

(ஆறுமுகம் பெருமாள் ) டிங்கில்,

மலேசிய பிரஜை என்பதற்கான அத்தாட்சியாக அடையாள அட்டை இல்லாமல் தத்தளிக்கும் மலேசியர்கள் மத்தியில் தன் 102-ஆவது வயதில் ஐ.சி. கிடைத்துவிட்ட மகிழ்ச்சியில் மூழ்கியிருக்கிறார் பூபதி.தன் ஆயுள் காலம் முடிவதற்குள் நீல நிற அடையாள அட்டையைப் பெற வேண்டும் என்பது இவரின் நீண்ட நாளைய கனவு. நேற்று முன் தினம்தான் இது நிறைவேறியது. 1917-இல் தமிழகத்திலிருந்து இங்கு குடி பெயர்ந்த மூதாட்டியான  பூபதி, அன்று டெங்கில் வட்டாரத்தில் உள்ள பால்மர தோட்டங்களில் வேலை செய்து வந்தபோது சிவப்பு நிற அடையாள அட்டையைப் பெற்றிருந்தார்.

Read More: Malaysia Nanban Tamil Daily on 28.9.2019


விக்னேஸ்வரனை சந்தித்தது சர்வதேச மன்னிப்புச்சபை

வடமாகாண முதலமைச்சர் சி.வி.விக்னேஸ்வரனுக்கும் சர்வதேச மன்னிப்புச் சபையின் பொதுச் செயலாளர் ஷெலீல் ஷெட்டி தலைமையிலான குழுவி னருக்கும் இடையில் இன்று சந்திப்பு ஒன்று இடம்பெற்றது.இந்த சந்திப்பு யாழ்ப்பாணத்தில் அமைந்துள்ள வடமாகாண முதலமைச்சரின் அலுவலகத்தில் இன்று காலை இடம்பெற்றது. ஸ்ரீலங்காவிற்கு விஜயம் செய்துள்ள சர்வதேச மன்னிப்புச் சபையின் பொதுச் செயலாளர் ஷெலீல் ஷெட்டி தலைமையிலான குழுவினர் வடமாகாணத்தில் இடம்பெறும் போராட்டஸ்தலங்களுக்கு நேரடியாக விஜயம் செய்வதுடன், போராட்டத்தில் ஈடுபடும் மக்களையும் சந்தித்துவருகின்றனர்.இந்த நிலையிலே, குறித்த குழுவினர் இன்று வடமாகாண முதலமைச்சரை சந்தித்துள்ளனர்.


போர்ட்டிக்சன்  இடைத்தேர்தலை தேசிய  முன்னணி புறக்கணிக்கும்.

கோலாலம்பூர்,

போர்ட்டிக்சன் நாடாளுமன்றத் தொகுதி இடைத்தேர்தலை தேசிய முன்னணி புறக்கணிப்பதாக அதன் தலைவர் டத்தோ ஸ்ரீ ஜாஹிட் ஹமிடி கூறியுள்ளார். அத்தொகுதி காலியாக்கப்பட்ட விதம் ஜனநாயகக் கோட்பாட்டிற்கு அப்பாற்பட்டது என்று தேசிய முன்னணி உணர்கின்றது. தனிப்பட்ட ஒருவரின் தேவைகளைப் பூர்த்தி செய்வதற்காக அந்த இடைத் தேர்தல் நடத்தப்படுகிறது என்று அவர் கருத்துரைத்தார்.

Read More: Malaysia Nanban Tamil Daily on 25.9.2018


கதிராமங்கலம் தொடர்பாக கனிமொழி எழுப்பிய கேள்விக்கு மத்திய அமைச்சர் பதில்!

கதிராமங்கலத்தில் எண்ணெய்க் கசிவு ஏற்பட்டு, மக்கள் கடும் அச்சமடைந்தது குறித்தும், அதற்காக எடுக்கப்பட்ட நடவடிக்கைகள் என்ன என்பதுகுறித்தும் தி.மு.க மாநிலங்களவை உறுப்பினர் கனிமொழி கேள்வி எழுப்பியிருந்தார். இதற்கு, பெட்ரோலியம் மற்றும் இயற்கை எரிவாயுக்கான இணை அமைச்சர் தர்மேந்திர பிரதான், எழுத்துபூர்வமாகப் பதில் தந்திருக்கிறார். அதில், 'மத்திய அரசு நிறுவனமான ஓ.என்.ஜி.சி அதிகாரிகள் மற்றும் தஞ்சாவூர் மாவட்ட நிர்வாக அதிகாரிகள் சேர்ந்து, எண்ணெய்க் குழாயில் ஏற்பட்ட கசி வுகள் குறித்து 30 ஜூன் 2017-ம் தேதி அன்று ஆய்வுசெய்தார்கள். அந்த ஆய்வின்போது, 1,000 சதுர அடி பரப்பளவில், ஒரு அடி ஆழத்துக்கு எண்ணெய்க் கசிவினால் மண் பாதிக்கப்பட்டிருப்பதைக் கண்டறிந்தனர். பாதிப்புக்கு உள்ளான மண் முழுமையாக அகற்றப்பட்டு, அருகில் உள்ள ஓ.என்.ஜி.சி குத்தாலம் எரிவாயு மையத்துக்கு எடுத்துச்செல்லப்பட்டது. பாதிப்புக்கு உள்ளான நிலத்திலிருந்து மண் முழுமையாக அகற்றப்பட்டு, அந்த இடத்தில் புதிய மண்ணை விவசாயத்துக்கு ஏற்ற வகையில் நிரப்பவும் ஓ.என்.ஜி.சி நிறுவனம் நடவடிக்கை எடுத்து வருகிறது என்று தெரிவித்திருக்கிறார்.


மலேசிய சாதனையாளருக்கே குடியுரிமை இல்லை.

கோலாலம்பூர்,

கடந்த ஆண்டு மெர்டேகா தினத்தை முன்னிட்டு ஜொகூரில் இருந்து பெர்லிஸ் வரை தன் மகனுடன் தேசியக் கொடியை ஏந்தி 1,400 கிலோமீட்டர் நடந்து சென்று மலேசிய சாதனை புத்தகத் தில் இடம்பெற்ற ரகு ராஜாமணியை நாம் அறிந்திருப்போம். அவரை பாராட்டி வாழ்த்தியிருப்போம். ஆனால், அவருடைய மறுபக்கம் மிக மோசமாக உள்ளது என்பதை நம்மில் எத்தனை பேர் அறிவோம்? கடந்த 44 வருடங்களாக குடியுரிமை கிடைக்காமல், அதற்கா கப் போராடி வருகிறார் இவர்.

Read More: Malaysia Nanban Tamil Daily on 26.3.2019


கமல் பேசியதில் என்ன தவறு... கோட்சேவை விமர்சித்தாலே தவறா?- வைகோ

சுதந்திர இந்தியாவின் முதல் தீவிரவாதி ஒரு இந்து, அவர் பெயர் நாதுராம் கோட்சே என்று அவரக்குறிச்சி தேர்தல் பிரச்சாரத்தில் கமல்ஹா சன் கூறியிருந்தார். கமல்ஹாசனின் இந்தக் கருத்து பெரும் சர்ச்சையை கிளிப்பியுள்ள நிலையில், அவரின் கருத்துக்கு தமிழக காங்கிரஸ் கமிட்டி தலைவர் அழகிரி ஆதரவு தெரிவித்துள்ளார். இந்நிலையில் இன்று புதுக்கோட்டையில் செய்தியாளர்களை சந்தித்த மதிமுக பொதுச்செயலாளர் வைகோ பேசுகையில்,

கோட்சே செய்தது ஒரு கொடூர செயல் என கமல்ஹாசன் கூறியதில் என்ன தவறிருக்கிறது. கோட்சேவுக்கு சிலை வைப்போம் என்று சொன்னவர்கள் மீது என்ன நடவடிக்கை பாய்ந்தது. கோட்சேவை பற்றி விமர்சித்தாலே தப்பு என்ற நிலைமைக்கு வருவது என்று சொன்னால் அது மிகவும் பெரிய ஆபத்து. மத நல்லிணக்கத்தை சிதைத்து ஒரு ரத்த களரியை ஏற்படுத்த வேண்டும் என சங்பரிவார் அமைப்புகளும், இந்துத்துவா அமை
ப்புகளும் சேர்ந்து செயல்ப டுகின்றன என தெரிவித்தார்.


ஜி.எம். கிளாங் மொத்த வியாபாரத்தலம் அதிகமான வணிகர்களை ஈர்க்கின்றது

கிள்ளான், மார்ச் 1-

இங்குள்ள ஜி.எம். கிளாங் மொத்த வியாபாரத்தலம் மீண்டும் பரபரப்பாகச் செயல்படத் தொடங்கும் என அதன் நிர்வாகம் அறிவித்துள்ளது.

சுமார் ஈராண்டு இடைவெளிக்குப் பிறகு தாங்கள் முழுமையாக செயல்படுவதற்கு அரசாங்கம் அனுமதித்திருப்பதாலும் மீண்டும் வாடிக்கையாளர்களை அதிகமாக ஈர்க்கும் வாய்ப்பு இருப்பதாலும் நாட்டின் பொருளாதார வளர்ச்சிக்கு தங்களால் அதிகமாகப் பங்காற்ற முடியும் என்று  ஜி.எம். மொத்த வியாபார வர்த்தக மையத்தின் தொடர்பு துறை நிர்வாகி நோர் சுஹாய்டா ஒஸ்மான் கூறினார்.

வாடிக்கையாளர்களின் வாங்கும் சக்தி மற்றும் தொழில் முனைவர்கள் அதிகரிப்பின் அடிப்படையில் இனிவரும் சில மாதங்களுக்கு பொருளாதாரத் துறையின் வளர்ச்சி மிகவும் சாதகமாக இருக்கும் என அவர் கருத்துரைத்தார். ஜி.எம். கிளாங் வர்த்தக மையத்தைப் பொறுத்த வரையில் வியாபாரிகள் மற்றும் வாடிக்கையாளர்களிடையே வணிக பரிவர்த்தனைகள் எப்போதும் பரபரப்பாக இருப்பதை அது உறுதி செய்து வருகிறது.

இங்கு வரக்கூடிய சுற்றுப்பயணிகளின் எண்ணிக்கையும் அதிகரித்து வருகிறது. ஜி.எம். கிளாங் வளாகத்தில் வாடகைக்கு கிடைக்கக்கூடிய கடைகளை பற்றியும் வணிகர்களிடமிருந்து ஆக்ககரமான கோரிக்கைகள் கிடைக்கப்பெற்று வருகின்றன. இங்கு தங்களின் வணிகத்தை விரிவாக்கம் செய்வதில் அவர்களுக்கு உள்ள நம்பிக்கையை இது காட்டுகிறது.

இதற்கு முன்பிருந்த சூழ்நிலையுடன் ஒப்பிடுகையில், இவ்வாண்டு வணிக இட வாடகைக்கான கோரிக்கை 30 விழுக்காடு அதிகரிக்கும் என எதிர்பார்ப்பதாகவும் நோர் சுஹாய்டா கூறினார். மேலும் தற்போது இருக்கக்கூடிய அடிப்படை வசதிகள் உள்ள இதர வசதிகளுடன் நாள் ஒன்றுக்கு 20,000 வாடிக்கையாளர்களை ஈர்க்கக்கூடிய வாய்ப்பு உள்ளது என்றார் அவர்.


தீய சக்திகளின் ஆதிக்கம்...’: பத்திரிகை விழாவில் சோனியா ஆவேசம்!

முன்னாள் பிரதமர் ஜவஹர்லால் நேருவால் தொடங்கப்பட்ட நேஷனல் ஹெரால்டு பத்திரிகையை மீண்டு துவக்கியுள்ளனர். காங்கிரஸ் கட்சியால் நடத்தப் பட்ட இப்பத்திரிகையின் மறு தொடக்கவிழா நேற்று டெல்லியில் நடைபெற்றது. ஜனாதிபதி பிரணாப் முகர்ஜி இவ்விழாவிற்கு தலைமையேற்றார். இவ் விழாவில் மத்திய அரசை பெயர் குறிப்பிடாமல் காங்கிரஸ் தலைவர் சோனியா காந்தி கடுமையாகத் தாக்கி பேசினார். விழாவில் சோனியா காந்தி பேசியதாவது, ‘நாட்டில் சகிப்புத் தன்மைக்கு எதிரான கேள்விகளை தீய எண்ணங்கள் கொண்ட சில சக்திகள் எழுப்பி விடுகின்றன. மக்கள் எதை சாப்பிடவேண்டும், என்ன செய்யவேண்டும், யாரை விரும்ப வேண்டும் என்பது முதல் அத்தனைக்கும் கட்டுப்பாடுகள் விதிக் கப்பட்டு வருகின்றன. மக்கள் தங்கள் எண்ணங்களையும், விருப்பங்களையும் சுதந்திரமாக வெளிப்படுத்த முடியாத நிலை ஏற்பட்டுள்ளது’ என்றார். மேலும் அவர் கூறுகையில், ‘நாட்டில் நடக்கும் தவறான ஆட்சிக்கு எதிராக நாம் குரல் கொடுக்க வேண்டும். இல்லையேல் எல்லாவற்றிருக்கும் நம் அமை தியே சம்மதம் தெரிவித்தது போல் ஆகிவிடும்’ என ஆக்ரோஷமாகப் பேசினார். இவ்விழாவில் சோனியா காந்தியுடன் அவரது மகள் பிரியங்கா காந்தியும் கலந்து கொண்டு நாட்டின் நிலை குறித்து பேசினார்.


ஜே.வி.பிக்கு எந்தத் தகுதியும் இல்லை

கொழும்பு, பிப்.16-

மக்கள் விடுதலை முன்னணியினருக்கு எதிர்க்கட்சித் தலைவர் மகிந்த ராஜபக்சேவை விமர்சிப்பதற்கு எவ்வித உரிமைகளும் கிடையாது என நாடாளு மன்ற உறுப்பினர் கனக ஹேரத் தெரிவித்துள்ளார். எதிர்க்கட்சி தலைவர் மகிந்த ராஜபக்சே நாடாளுமன்றத்தில் தனது எதிர்க்கட்சி பதவியின் பொறுப்பு களை முறையாக செயற்படுத்தவில்லை என்று மக்கள் விடுதலை முன்னணியினர் குற்றஞ்சாட்டியுள்ளனர்.

அதற்குப் பதிலளிக்கும் வகையில், பொதுஜன முன்னணியின் தலைமையகத்தில் இடம்பெற்ற ஊடகவியலாளர் சந்திப்பின்போது அவர் மேற்கண்டவாறு குறிப்பிட்டார். கடந்த நான்கு வருட காலமாக எதிர்க்கட்சி தலைவர் பதவி தமிழ் தேசிய கூட்டமைப்பும் மக்கள் விடுதலை முன்னணி யும் செயல்பட்டது.

இவ்விரு தரப்பினரும் முறையான எதிர்க்கட்சியினராக கடமையாற்றினார்களா? ஐக்கிய தேசிய கட்சியின் பங்காளிகளாகவே தொடர்ந்து செயல்பட்டனர் என்பதையும் அவர்  சுட்டிக் காட்டினார்.


33 லட்சம் ஆண்டுகளுக்கு முந்தைய குழந்தையின் எலும்புக்கூடு!!!

39 லட்சம் ஆண்டுகளுக்கு முன் ஆப்பிரிக்காவின் எத்தியோப்பியாவில் வாழ்ந்த ஆஸ்ட்ரலோபிதிகஸ் அஃபெரென்ஸிஸ் என்ற இனம் மனித இனத்தின் முன்னோடி என்று கருதப்படுகிறது.அந்த இனத்தைச் சேர்ந்த மூன்று வயது குழந்தையின் எலும்புக்கூடு எத்தியோப்பியாவில் உள்ள டிகிக்கா என்ற இடத்தில் கிடைத்துள்ளது. இந்த குழந்தையின் எலும்புக்கூடுக்கு செலம் என்று பெயரிடப்பட்டுள்ளது. எத்தியோப்பிய மொழியான அம்ஹரிக்கில் இதற்கு அமைதி என்று அர்த்தம்.

1974 ஆம் ஆண்டு இதே பகுதியில்தான் ஆஸ்ட்ரலோபிதிகஸ் இனத்தை சேர்ந்த முதிர்ந்த லூசி என்று பெயரிடப்பட்ட எலும்புக்கூடை மானுடவியலா ளர்கள் அறிமுகப்படுத்தினார்கள். இப்போது அறிமுகப்படுத்தியுள்ள செலம் எலும்புக்கூடு 2000மாவது ஆண்டில் கண்டுபிடிக்கப்பட்டது. மிகக் கவனமாக மணல் படிமத்திலிருந்து பிரித்தெடுக்கப்பட்டு, இப்போது அதன் வயது உள்ளிட்ட விவரங்களை மானுடவியலாளர்கள் வெளியிட்டுள்ளனர்.

இந்த இனம் ஆப்பிரிக்காவிலும், ஐரோப்பாவின் சில பகுதிகளிலும் வாழ்ந்ததற்கான ஆதாரங்கள் கிடைத்துள்ளன. ஆஸ்ட்ரலோபிதிகஸ் இனம் இரண்டு காலில் நடந்தன என்றாலும், மரங்களில் ஏறும் ஆற்றலும் பெற்றிருந்தன. இப்போது கண்டுபிடிக்கப்பட்டுள்ள மூன்று வயதுக் குழந்தையின் எலும்புகூடின் குதிகால் தனது தாயை நன்கு கவ்விப்பிடிக்க வசதியாகவும், அதேசமயம் தரையிலும் உறுதியாக கால்பதித்து நடக்க வசதியாக அமைந்திருக்கிறது.

இது நிஜமாகவே பரவசமூட்டும் கண்டுபிடிப்பு என்று நியூயார்க்கைச் சேர்ந்த மானுடவியலாளர் வில் ஹர்கோர்ட் ஸ்மித் கூறியிருக்கிறார். இப்போது கண்டுபிடித்துள்ள எலும்புக்கூடு மனிதனுக்குரியதாக இருந்தாலும், சிம்பன்சிக்கு உரிய குதிகாலை பெற்றுள்ளது.

அதாவது, இந்த உயிரினம் நிறைய நடக்கவும், சமயத்தில் தன்னை தப்பித்துக்கொள்ள மரங்களில் ஏறவும் வசதியாக குதிகாலைப் பெற்றுள்ளது. மரங்க ளில் ஏன் ஏறியிருக்கும் என்பதற்கும் சில விளக்கங்களை கூறுகிறார்கள். 33 லட்சம் ஆண்டுகளுக்கு முன் நெருப்புக்கோ, கட்டுமானப் பணிகளுக்கோ வாய்ப்பில்லை. எனவே, உணவுக்காகவோ, உயிர் பிழைப்பதற்காகவோ மரங்களில் ஏறும் வகையில் பாதம் அமைந்திருக்கிறது.

இந்த உயிரினம் வாழ்ந்த காலத்தில் பிரமாண்டமான வேறு சில விலங்குகளும் வாழ்ந்திருக்கின்றன. அவற்றிடமிருந்து தங்களைப் பாதுகாத்துக்கொள்ள இரவு நேரங்களில் இவை மரங்களில் ஏறித் தங்கியிருக்கலாம் என்று கூறுகிறார்கள்.

இப்போது கிடைத்துள்ள எலும்புக்கூடு மண்டையோடு, முதுகெலும்பு, பாதம், தோள்பட்டை, இடுப்பெலும்பு உள்பட கிட்டத்தட்ட முழுமையாக இருக்கி றது. இந்த கண்டுபிடிப்பின் மூலம், 33 லட்சம் ஆண்டுகளுக்கு முன்னரே, ஒரு குழந்தை நடக்கும் ஆற்றலைப் பெற்றிருக்கிறது என்ற உண்மையை அறிய முடிகிறது.


சகித்துக்கொள்ளவே முடியாத அநீதி!

வறட்சியால் உயிரிழந்த விவசாயிகளை, உடல்நலக் கோளாறு மற்றும் குடும்பப் பிரச்னை காரணமாக இறந்துள்ளதாகப் பிரமாணப் பத்திரம் தாக்கல் செய்த தமிழக அரசுக்கு, சீமான் கண்டனம் தெரிவித்துள்ளார். தமிழகத்தில் பருவ மழை பொய்த்து, வறட்சியால் சுமார் 300-க்கும் மேற்பட்ட விவசாயிகள் உயிரிழந்துள்ளனர். இதையடுத்து, தமிழக அரசின் சார்பில் உச்சநீதிமன்றத்தில் தாக்கல்செய்யப்பட்ட பிரமாணப்பத்திரத்தில், விவசாயிகள் குடும்பப் பிரச்னை, உடல்நலக் கோளாறு காரணமாக உயிரிழந்துள் ளதாகக் குறிப்பிடப்பட்டது. தமிழக அரசின் இந்த அலட்சியப் போக்கைக் கண்டித்து, பல தரப்பிலிருந்தும் கண்டனங்கள் முன்வைக்கப்பட்டன. தஞ்சையில் எடப்பாடி பழனிசாமி உருவபொம்மை எரிக்கப்பட்டது. இந்நிலையில், நாம் தமிழர் கட்சியின் ஒருகிணைப்பாளர் சீமான், தமிழக அரசுக்கு தனது கண்டனத்தைத் தெரிவித்துள்ளார். இதுகுறித்து அவர் வெளி யிட்டுள்ள அறிக்கையில்,' ஜெயலலிதா சிறைசென்றபோதும் மரணமடைந்தபோதும் அவருக்காக இறந்தவர்களின் குடும்பத்தைத் தேடிப்போய் நிவா ரணம் அளித்த அ.தி.மு.க அரசு, விவசாய மரணத்துக்கு நிவாரணம் தர மறுப்பது சகித்துக்கொள்ளவே முடியாத பெரும் அநீதியாகும். எனவே, வறட் சியினால் விவசாயிகள் இறக்கவில்லை எனத் தமிழக அரசு தாக்கல்செய்திருக்கும் பிரமாணப்பத்திரத்தை உடனடியாகத் திரும்பப்பெற்று, இறந்துபோன விவசாயிகளைப் பற்றிய உண்மைநிலையை உச்ச நீதிமன்றத்தில் தெரிவிக்க வேண்டும். இறந்துபோன விவசாயிகளின் குடும்பத்துக்கு தலா 20 லட்சம் இழப்பீடு வழங்க வேண்டும்" என வலியுறுத்தியுள்ளார்.


சிங்கப்பூர் ஓபன் பேட்மின்டன் 2வது சுற்றில் சிந்து

சிங்கப்பூர் ஓபன் சூப்பர் சீரீஸ் பேட்மின்டன் தொடரின் மகளிர் ஒற்றையர் பிரிவு 2வது சுற்றில் விளையாட, இந்திய வீராங்கனை பி.வி.சிந்து தகுதி பெற்றார். முதல் சுற்றில் ஜப்பானின் நஸோமி ஓகுஹராவுடன் நேற்று மோதிய சிந்து 10-21 என்ற கணக்கில் முதல் செட்டை இழந்து பின்தங்கினார். இரண்டாவது செட்டில் சுதாரித்துக் கொண்டு விளையாடிய அவர் 21-15 என கைப்பற்ற சமநிலை ஏற்பட்டது. இதைத் தொடர்ந்து கடைசி செட் ஆட்டத்தில் அனல் பறந்தது. மிகவும் விறுவிறுப்பாக அமைந்த இப்போட்டியில், சிந்து 10-21, 21-15, 21-20 என்ற செட் கணக்கில் ஒரு மணி, 2 நிமிடம் போராடி வென்று 2வது சுற்றுக்கு முன்னேறினார். 2016 ஆல் இங்கிலாந்து தொடரில் நஸோமி ஓகுஹரா சாம்பியன் பட்டம் வென்றவர் என்பது குறிப்பிடத்தக்கது. 2வது சுற்றில் சிந்து இந்தோனேசியாவின் பிட்ரியானி பிட்ரியானியுடன் மோதுகிறார்.


வலுவான எதிர்க்கட்சியாக மாற மஇகா கற்றுக்கொள்ள வேண்டும்

புத்ரா ஜெயா,

ம.இ.கா. ஒரு சக்தி வாய்ந்த எதிரணியாக மாறமுயலும் நிலையில் அடுத்த ஐந்தாண்டுகள் கட்சிக்கு ஒரு சோதனைக் காலமாக இருக்கும் என  ம.இ.கா. தலைவர்  டத்தோ ஸ்ரீ டாக்டர் எஸ்.சுப்பிரமணியம்  கூறியுள்ளார். ம.இ.கா. கடந்த அறுபது ஆண்டுகளாக தேசிய முன்னணியின்  இதர தோழமை கட்சிக ளுடன் கூட்டரசு அரசாங்கத்தின் ஒரு பகுதியாக இருந்து வந்தது. தற்போது  அந்நிலை இல்லை. இருந்த போதிலும் ம.இ.கா. தொடர்ந்து பொருத்த மானதாக இருக்க வேண்டும் என நேற்று சுகாதார அமைச்சில் அவர் செய்தியாளர்களிடம்  கூறியுள்ளார்.

Read More: Malaysia Nanban Tamil Daily on 25.5.2018


பத்மவிபூஷன் விருதுக்கு ரஜினிகாந்தின் பெயர் பரிந்துரை

நாட்டின் இரண்டாவது பெரிய விருதான பத்மவிபூஷன் விருதுக்கு ரஜினியின் பெயர் பரிந்துரைக்கப்பட்டுள்ளது. கடந்த 2000 -ஆம் ஆண்டு அவருக்கு இதற்கு முந்தைய விருதான பத்மபூஷன் விருது வழங்கப்பட்டது.

நடிகர் மோகன்லால், இயக்குனர் மதூர் பண்டார்கர், நடிகர் சத்ருகன் சின்கா ஆகியோரின் பெயர்களும் பத்ம விருதுகளுக்கு பரிந்துரைக்கப்பட்டுள்ளன. யோகா சாமியார் ராம்தேவின் பெயரும் பத்ம விருதுக்கு பரிந்துரைக்கப்பட்டது.

ஆனால், விருதை ஏற்றுக் கொள்ள முடியாது என்று விருதுக்கு தேர்வு செய்யப்படும் முன்பே அவர் கூறியுள்ளார்.

இதில் மேலும் படிக்கவும் :  பத்மவிபூஷன் ,  விருது ,  ரஜினிகாந்த் ,  சினிமா ,  பொழுதுபோக்கு


ஈரோடு: பத்து கிராமங்களை சூழ்ந்த வெள்ளம்: ஆயிரக்கணக்கான மக்கள் வெளியேற்றம்

கர்நாடகா மற்றும் கேரளாவில் பெய்து வரும் கனமழையால் கர்நாடகா அணைகளில் இருந்து இரண்டு லட்சம் கனஅடி நீர் மேட்டுர் அணைக்கு வந்து கொண்டிருக்கிறது. அது அப்படியே அணையில் இருந்து வெளியேற்றப்படுகிறது. அதேபோல் நீலகிரி மாவட்டத்தில் பெய்து வரும் மழையால் பவானி சாகர் அணை நிரம்பி உபரி நீராக 50 ஆயிரம் கன அடி வெளியேற்றப்பட்டுள்ளது. பவானி ஆறும், காவிரி ஆறும் கலக்கிற ஈரோடு மாவட்டம் பவானி கூடு துறையில் இருந்து மொத்தமாக இரண்டரை லட்சம் கனஅடி நீர் காவிரி ஆற்றில் பாய்ந்து செல்கிறது. இதனால் பவானி மற்றும் காவிரி கரையோர பகுதி களில் வெள்ள அபாயம் கடுமையாக ஏற்பட்டுள்ளது.

சத்தியமங்கலம் அருகே உள்ள தொட்டம்பாளையம் கிராமம் பவானி நீரால் சூழப்பட்டுள்ளது. அங்குள்ள ஆயிரக்கணக்கான மக்கள் வெளி யேற்ற ப்பட்டுள்ளார்கள். அதேபோல் பவானியில் குடியிருப்புகளுக்குள் வெள்ளம் சூழ்ந்துள்ளது. நாமக்கல் மாவட்டம், குமாராபாளையம், பள்ளிப்பாளை யம் பகுதிகளிலும் ஆயிரக்கணக்கான வீடுகளுக்குள் வெள்ளம் ஓடுகிறது.

கொடுமுடி அருகே உள்ள காசிபாளையம், ஓஞ்சலூர் என பத்து கிராமங்களுக்குள் தண்ணீர் புகுந்துள்ளது. சுமார் 300 ஏக்கர் விவசாய நிலங்கள் தண்ணீ ரால் சூழ்ந்துள்ளது. ஈரோடு பள்ளிபாளையத்தை இணைக்கும் பாலத்தை தொட்டப்படி தண்ணீர் செல்கிறது. இதனால் போக்குவரத்து தடை செய்யப்ப ட்டுள்ளது. வெள்ள நீர் தொடர்ந்து அதிகரித்து வருவதால் காவிரி கரையோர பகுதி மக்களுக்கு பெரும் அச்சம் ஏற்பட்டுள்ளது. தொடர்ந்து கர்நாடகாவில் மழைபொழிவு அதிகமாக உள்ளதால் மேலும் வெள்ள நீர் கூடுதலாக வரும் என்ற அபாயம் உள்ளது என பொதுப்பணித்துறை அதிகாரிகள் தெரிவிக்கின்றனர்.


பிரதமர் பதவியில் இருந்து நவாஸ் ஷெரீப் நீக்கம்: பாகிஸ்தான் உச்ச நீதிமன்றம் அதிரடி

பனாமா பேப்பர்ஸ் மோசடி வழக்கில், அந்நாட்டுப் பிரதமர் நவாஸ் ஷெரீப்பை தகுதி நீக்கம் செய்து, அந்நாட்டின் உச்ச நீதிமன்றம் அதிரடி தீர்ப்பு வழங்கி யுள்ளது. உலகில் உள்ள பல முக்கியப் பிரமுகர்கள், ஊழல்செய்து சேர்த்த கறுப்புப் பணத்தைப் பாதுகாக்க, மத்திய அமெரிக்க நாடான பனாமாவில் முதலீடுசெய்து வருவதாக, பனாமா லீக்ஸ் ஒரு பரபரப்பான செய்தியை வெளியிட்டது. உலகத்தையே பரபரக்கச்செய்த ஊழல் வெளியீட்டுப் பட்டியலில், பாகிஸ்தான் பிரதமர் நவாஸ் ஷெரீப் பெயரும் சிக்கியிருந்தது பரபரப்பை அதிகப்படுத்தியது. நவாஸ் ஷெரீப் மட்டுமல்லாமல், அவரின் மகன்களும் இந்த ஊழல் வழக்கில் உள்ளதால், அவர்கள் மீது உச்ச நீதிமன்றத்தில் வழக்கு தொடரப்பட்டது. இந்த விசாரணையின்போது கடந்த மே மாதம் ‘கூட்டு விசாரணைக் குழு’ ஒன்று நீதிமன்றத்தால் விசாரணைக்காக உருவாக்கப்பட்டது. இந்தக் கூட்டு விசாரணைக்குழு சமர்ப்பித்த அறிக்கையின் அடிப்படையில் இன்று இறுதித் தீர்ப்பு அளிக்கப்பட்டுள்ளது. அதன்படி, நவாஸ் ஷெரீப்பை தகுதி நீக்கம் செய்து அந்நாட்டு உச்ச நீதிமன்றம் உத்தரவிட்டுள்ளது. மேலும், அவர் மீது க்ரிமினல் வழக்கு பதிவு செய்யவும் நீதிமன்றம் உத்தரவிட்டுள்ளது.


மேற்கு வங்க முதலமைச்சர் மம்தா பானர்ஜிக்கு புதுச்சேரி முதலமைச்சர் நாராயணசாமி ஆதரவு

புதுச்சேரி:

மோடி அரசை விரட்டும் நேரம் வந்து விட்டதாக புதுச்சேரி முதல்வர் நாராயணசாமி ஆவேசமாக கூறியுள்ளார்.

மேற்கு வங்க மாநிலத்தில் சாரதா நிதி நிறுவன மோசடி வழக்கில் கொல்கத்தா காவல் ஆணையர் ராஜீவ் குமாரை விசாரிக்க கொல்கத்தாவில் உள்ள அவரது இல்லத்திற்கு சிபிஐ அதிகாரிகள் சென்றனர். அங்கு சிபிஐ அதிகாரிகளை கொல்கத்தா போலீசார் தடுத்து நிறுத்தியதால் பரபரப்பு ஏற்பட்டது.

இதனையடுத்து காவல் ஆணையர் ராஜீவ் குமார் வீட்டிற்கு வந்த மாநில முதல்வர் மம்தா பானர்ஜி கூட்டாட்சி முறையை பாதுகாக்க வலியுறுத்தியும், மத்திய பாஜக அரசுக்கு எதிராகவும் தர்ணா போராட்டத்தில் ஈடுபட்டுள்ளார். மம்தாவின் போராட்டத்திற்கு காங்கிரஸ் கட்சியின் தலைவர் ராகுல்காந்தி, டெல்லி முதல்வர் அரவிந்த் கெஜ்ரிவால், திமுக தலைவர் ஸ்டாலின் உள்ளிட்ட பல்வேறு அரசியல் கட்சி தலைவர்களும் ஆதரவு தெரிவித்து வரும் நிலையில், மம்தாவின் போராட்டத்திற்கு புதுச்சேரி முதலமைச்சர் நாராயணசாமியும் ஆதரவு தெரிவித்துள்ளார்.

இதுகுறித்து தனது டிவிட்டர் பக்கத்தில் பதிவிட்டுள்ள முதல்வர் நாராயணசாமி, மேற்கு வங்க முதல்வர் மம்தா பானர்ஜிக்கு எப்போதும் ஆதரவாக நிற்போம் என்றும், மோடி அரசை விரட்ட நேரம் வந்துவிட்டது என தெரிவித்துள்ள அவர், அரசியல் பழிவாங்கும் நடவடிக்கையாக நேர்மையான அதிகாரிகள் மீது ஆளும் பாஜக அரசு சிபிஐயை வைத்து பொய்வழக்கு போடுகின்றனர் என கருத்து தெரிவித்துள்ளார்.


எஸ்பிஎம் தேர்வின் பின் மேற்கல்வியைத் தேர்ந்தெடுக்க முன் பெற்றோர்களின் பொருளாதார சூழலையும் க

அரசாங்க பள்ளிகளில் கட்டணமில்லாமல் படிவம் 6இல் கல்வியின் வழி எஸ்டிபிஎம் தேர்வில் சிறந்த தேர்ச்சியின் மூலம் உலகத்தரம் வாய்ந்த அனைத் துலகப் பல்கலைக் கழகங்களில் உபகாரச் சம்பளத்தோடு மேற்கல்வியைத் தொடர்வதற்கான அங்கீகாரம் வழங்கப்பட்டுள்ளதாக மாற்றுத் திறனாளி மாணவர்களுக்கான ஆசிரியையான ரஞ்சனி சுப்ரமணியம் கருத்து தெரிவித்துள்ளார். பேரா, பத்துகாஜா நகருக்கு அருகில் உள்ள கிண்டா வேலி தோட்டத்தில் பூச்சிக் கொல்லி மருந்து தெளிக்கும் தொழிலாளி யான தனது தந்தை சுப்ர மணியம் சின்னையாவிற்கும் தாயார் காளியம்மாள் செட்டிக்கும் ஒரு பிள்ளை செய்ய வேண்டிய கல்வி கடமையைச் செய்வதற்கு ஆணி வேராகப் படி வம் 6க்கான கல்வி அமைந்திருந்ததாகக் கூறிய ரஞ்சனி சுப்ரமணியம், படிவம் 6இல் உயர் கல்வியைத் தொடங்குவதற்கான முயற்சி தனது வாழ்வையே மாற்றியுள்ள தாகப் பெருமையோடு கூறுகின்றார். பேரா, பத்துகாஜா கிண்டா வேலி தோட்டத் தமிழ்ப் பள்ளியில் ஆரம்பக் கல்வியை முடித்த பின்னர் படிவம் 1 முதல் படிவம் 5 வரையிலான கல்வியை பத்துகாஜா, தோ இந்ரா வங்சா அமாட் இடைநிலைப் பள்ளியிலும் உயர் கல்வியான படிவம் 6க்கான கல்வியை பத்து காஜா, சுல்தான் யூசோப் பள்ளியில் முடித்தார். எஸ்டிபிஎம் தேர்வில் கிடைத்த மிகச் சிறந்த தேர்ச்சியின் பலனாக மலேசிய தேசியப் பல்கலைக் கழகத்தில் (Universiti Kebangsaan Malaysia - UKM) ஆசிரியர் துறையில் இளங்கலை பட்டப் படிப்பினை முடித்துள்ளார் ரஞ்சனி சுப்ரமணியம். கஷ்டம் என்பது மனதளவில் ஏற்படும் பய உணர்ச்சியே என்பதைச் சுட்டிக்காட்டியுள்ள ஆசிரியை ரஞ்சனி தற்போது மாற்றுத் திறனாளிக்காக பினாங்கு தஞ்சோங் பூங்கா இடைநிலைப் பள்ளியில் பணியாற்றி வருகின்றார். எஸ்பிஎம் தேர்வின் முடிவுகளுக்காகக் காத்திருக்கும் சகோதர சகோதரிகள் மேற்கல் வியைத் தேர்ந்தெடுப்பதற்கு முன்னதாகப் பெற்றோர்களின் பொருளாதார சூழலையும் கவனத்தில் கொள்ள வேண்டியது மிக மிக அவசியம் என்பதைத் தெளிவுபடுத்தியுள்ளார். நண்பர்களோ அல்லது தோழி களோ சொல்கிறார்கள் என்பதற்காக உயர் கல்வியை முடிவு செய்ய வேண்டாம் எனவும் எச்சரித்துள்ளார் ரஞ்சனி சுப்ரமணியம். தியாக உணர்வோடும், நம்பிக்கையோடும் சீராட்டிவளர்க்கும் பெற்றோர்களின் மனங்குளிர வைப்பதே ஒவ்வொரு பிள்ளைகளின் கடமையாகும் என்பதை வலியுறுத்திய ரஞ்சனி சுப்ரமணியம் தான் தன்னுடைய பெற்றோருக்கு மிகப் பெரிய மகிழ்ச்சியைத் தந்துள்ளதை அனைவரும் கருத்தில் கொண்டு படிவம் 6இல் கல்வி பயில்வதை குறிக்கோளாகக் கொள்ள வேண்டும் என்ற கோரிக்கையையும் முன்வைத்துள்ளார்.


1900 அதிகாரிகள் 11 வழிகாட்டி குழுக்கள்: மெகா ரெய்டின் பின்னணி

வருமான வரித்துறை அதிகாரிகள் சோதனை இதற்கு முன் இல்லாத அளவுக்கு மிகப்பெரிய எண்ணிக்கையில் அதிகமான இடங்களில் ஒரு சேர நடந்துள்ளது பரபரப்பை ஏற்படுத்தியுள்ளது.

சென்னை ஜாஸ் சினிமாஸ், மிடாஸ், சுரானா குழுமம் உள்ளிட்ட 10 நிறுவனங்களைக் குறிவைத்து இந்தியா முழுவதும் 4 பெருநகரங்களில் 187 இடங்க ளில் வருமானவரித் துறையினர் சோதனை நடத்தி வருகின்றனர்.

இந்தச் சோதனையில் சசிகலாவின் அண்ணன் மகன் விவேக் ஜெயராமனுக்குச் சொந்தமான ஜாஸ் சினிமாஸ், சசிகலா குடும்பத்துக்கு சொந்தமான மிடாஸ் மது ஆலைகள், ஜெயா தொலைக்காட்சி அலுவலகங்கள், நமது எம்ஜிஆர் பத்திரிகை, டிடிவி தினகரன், திவாகரன், விவேக், நடராஜன், மகாதேவன், விவேக் சகோதரி கிருஷ்ணபிரியா, ஜெயலலிதாவுக்கு சிகிச்சை அளித்த டாக்டர் சிவகுமார், டாக்டர் வெங்கடேஷ், ஜெயலலிதாவுக்காக வாதாடிய வழக்கறிஞர் செந்தில், விவேக்கின் மாமனார் பாஸ்கர், உள்ளிட்ட சசிகலா சொந்தங்கள், மணல் ஒப்பந்தக்காரர் ஆறுமுகசாமி அலுவலகங்கள் வீடுகள், காற்றாலை நிறுவனங்கள், சுரானா குழுமம், புதுவை லட்சுமி குரூப் உள்ளிட்ட இடங்களில் வருமானவரித் துறையினர் சோதனை செய்து வருகின்றனர்.

இந்த சோதனையில் என்றுமே இல்லாத அளவுக்கு 1900 க்கும் குறைவில்லாமல் வருமான வரித்துறை அதிகாரிகள் ஈடுபட்டுள்ளனர். இவர்களுக்கு தலைமையேற்று நடத்த உயர் அதிகாரிகள் 10 க்கும் மேற்பட்டோர் பல மாதங்களாக திட்டமிட்டு முடிவு செய்து ஒரே நாளில் சோதனையில் குதித்துள்ள னர்.

தமிழகத்தில் இவ்வளவு பெரிய எண்ணிக்கையில் அதிகாரிகள் இல்லாததால் பக்கத்து மாநிலங்களிலிருந்து ஆயிரத்துக்கும் மேற்பட்ட அதிகாரிகள் வந்துள்ளனர். இவர்களுக்காக 300 க்கும் மேற்பட்ட வாகனங்கள் இயங்கியது. பலமாதங்களாக சிறுக சிறுக தகவல்களை சேகரித்து யாரும் சந்தேகப்படா வண்ணம் திடீரென அதிரடி தாக்குதலை நடத்தியுள்ளனர்.

ஒரு குடும்பத்தை சேர்ந்த இவ்வளவு எண்ணிக்கையிலான நபர்களின் வீடுகள் அலுவலகங்களில் இதற்கு முன் இவ்வளவு பெரிய சோதனை நடைபெற்றது இல்லை. சோதனை நடத்தும் கடைசி கட்டம்வரை என்ன செய்யபோகிறோம் எனபதை யாருக்குமே சொல்லவில்லை.


அமெரிக்க உள்துறை அமைச்சர் திடீர் ராஜினாமா

வாஷிங்டன்,

அமெரிக்க உள்நாட்டு பாதுகாப்புத்துறை அமைச்சர் கிர்ஸ்ட்ஜென் நீல்சென் திடீரென தனது பதவியை ராஜினாமா செய்தார். அமெரிக்க உள்நாட்டு பாது காப்புத்துறை அமைச்சராக பதவி வகித்து வந்தவர் கிர்ஸ்ட்ஜென் நீல்சென். மெக்சிகோ எல்லையில் சுவர் எழுப்பும் விவகாரம், குடும்பமாக வரும் அகதிகளை பிரிந்து தனித்தனியாக காவல் மையங்களில் அடைப்பது உள்ளிட்ட டிரம்பின் சர்ச்சைக்குரிய திட்டங்களை இவர் அமல்படுத்தி உள்ளார்.

இவர் டிரம்பின் விசுவாசியாக இருந்தபோதிலும், அகதிகள் விவகாரத்தில் போதியளவு கடுமை காட்டவில்லை என கிர்ஸ்ட்ஜென் நீல்சென் மீது டிரம்ப் அவ்வப்போது அதிருப்தி தெரிவித்து வந்தார்.

இந்த நிலையில், கிர்ஸ்ட்ஜென் நீல்சென்  திடீரென தனது பதவியை ராஜினாமா செய்தார். இதற்கான காரணம் எதையும் குறிப்பிடாத கிர்ஸ்ட்ஜென் நீல்சென்  பதவியை துறக்க இதுதான் சரியான தருணம் என தனது டுவிட்டர் பக்கத்தில் தெரிவித்தார். கிர்ஸ்ட்ஜென் நீல்சென் ராஜினாமாவை ஏற்றுக்கொண்ட டிரம்ப், தற்காலிக உள்துறை அமைச்சராக சுங்க மற்றும் எல்லை பாதுகாப்பு கமிஷனர் கெவின் மெக்லீயன் பொறுப்பு வகிப்பார் என கூறினார்.


மயக்க ஊசி செலுத்தி 12 வயது சிறுமியை சீரழித்த 17 பேர்! சென்னையில் அதிர்ச்சி!

சென்னையில் 12 வயது சிறுமியை 17 பேர் பாலியல் வன்கொடுமை செய்துள்ளது பெரும் அதிர்ச்சியை ஏற்படுத்தியுள்ளது.

சென்னை அயனாவரத்தில் இருக்கும் தனியார் அடுக்குமாடி குடியிருப்பில் 200 க்கும் மேற்பட்ட குடும்பங்கள் வசித்து வருகின்றனர். இதில் கடந்த 30 வரு டங்களாக டெல்லியை சேர்ந்த தொழிலதிபர் வசித்து வருகிறார்.   இவருக்கு இரண்டு மகள்கள்.  ஒரு மகள் வெளிமாநிலத்தில் தங்கி படித்து வருகிறார். இரண்டாவது மகள் சென்னையில் உள்ள தனியார் பள்ளியில் 7ம் வகுப்பு படித்து வருகிறார்.  இவருக்கு 12 வயது.

இந்த கு்டியிருப்பில் வசிக்கும் 8 லிப்ட் ஆபரேட்டர்கள் மற்றும் 6 காவலாளிகள், எலக்ட்ரீசியன்கள், தண்ணீர் கேன் விநியோகம் செய்பவர்கள் என்று மொத்தம் 17 பேரும் கத்திமுனையில் மிரட்டியும், போதை மருந்து செலுத்தியும் கடந்த 5 மாதங்களாக அந்த சிறுமியை பாலியல் பலாத்காரம் செய்து வந்துள்ளனர்.  மிரட்டலுக்கு பயந்து இதை வெளியே சொல்லாமல் 5 மாதங்களாக அந்த சிறுமியும் மறைத்து வைத்துள்ளார்.

இந்நிலையில், சிறுமியின் சகோதரி படிப்பு விடுமுறையில் வீட்டிற்கு வந்தபோது  தனக்கு நேர்ந்த துயரத்தை சொல்லி அழுதிருக்கிறார்.  இதையடுத்து மருத்துவமனைக்கு அழைத்து சென்று சிறுமிக்கு பரிசோதனை செய்துள்ளனர்.  பரிசோதனையில் சிறுமி சொன்னது உறுதியானது.  இதையடுத்து அயனாவரம் மகளிர் காவல்நிலையத்தில் 17 பேர் மீது புகார் கூறப்பட்டது. இந்த புகாரின் பேரில் 17 பேரையும் கைது செய்து விசாரணை நடத்தி வரு கின்றனர்.  சிறுமியை மகிளா நீதிமன்றத்தில் ஆஜர்படுத்தி வாக்குமூலம் பெறப்பட்டுள்ளது.


ஷூட்டிங்கில் அமானுஷ்ய சம்பவங்கள்: பிரியா ஆனந்த் பீதி

திருவனந்தபுரம், : பிருத்விராஜ், பிரியா ஆனந்த் நடிக்கும் மலையாள படம், ‘எஸ்ரா’. இதன் படப்பிடிப்பு போர்ட் கொச்சி என்ற இடத்தில் உள்ள பாழடைந்த வீட்டில் நடந்து வருகிறது. படப்பிடிப்பின் இடையே சில அமானுஷ்ய சம்பவங்கள் நடந்ததாகப் படத்தின் இயக்குனர் ஜெயகிருஷ்ணனும் நடிகை பிரியா ஆனந்தும் கூறியுள்ளனர். ஜெயகிருஷ்ணன் கூறும்போது, ‘படப்பிடிப்பின்போது திடீர் திடீரென விளக்குகள் அணைந்தன. மின் கோளாறாக இருக்கலாம் என கருதியதால் முதலில் அதைக் கண்டு கொள்ளவில்லை. பின்னர் ஜெனரேட்டரும் பழுதானது. வேறு ஜெனரேட்டரை கொண்டு வந்தோம். பிறகும் பிரச்னை. கேமராவும் பழுதானது. இதனால் பீதி ஏற்பட்டது. விலையுயர்ந்த கேமரா மற்றும் பொருட்களை வைத்து படப்பிடிப்பு நடப்பதால், வேறு வழியின்றி ஒரு பாதிரியாரை வரவழைத்து பிரார்த்தனை செய்தோம். பிரார்த்தனை நடந்தபோதும் விளக்குகள் மின்னி மின்னி எரிந்தன. சிறிது நேரம் கழித்த பின்தான் எல்லாம் சரியானது’ என்றார்.தானும் அமானுஷ்ய சம்பவங்களை உணர்ந்ததாக பிரியா ஆனந்த் கூறினார்.


ஆசிய யோகா விளையாட்டு சாம்பியன்ஷிப் போட்டியில் தங்கம் வென்ற நம்மவர்கள்! உரிய அங்கீகாரம் வழங்க�

வியட்நாமில் இம்மாதம் தொடக்கம் நடைபெற்ற ஆறாவது ஆசிய யோகா விளையாட்டு சாம்பியன்ஷிப் போட்டியில் நாட்டிற்கு பெருமை சேர்த்த இளம் வீரர்களுக்கு அரசாங்கமும், இளைஞர் விளையாட்டுத் துறை அமைச்சும் உரிய அங்கீகாரம் வழங்கத் தவறியிருப்பது மலேசிய நண்பனின் கவனத்திற்கு கொண்டு வரப்பட் டுள்ளது. வியட்நாம், ஹனோயில் இம்மாதம் 3-ஆம் தேதி முதல் 5-ஆம் தேதி வரை நடைபெற்ற அப்போட்டிகளில், 12 நாடுகளுக்கு மத்தியில் மலேசியா 3-ஆவது இடத்தை பெற்றது மட்டுமின்றி மலேசியாவை பிரதிநிதித்து பங்கேற்ற போட்டியாளர்களில் எழுவர் தங்கமும், இருவர் வெள்ளியும், எழுவர் வெண்கலப் பதக்கங்களையும் வென்றனர். மலேசிய அரசாங்கத்தால் அங்கீகரிக்கப்பட்டு, லைசென்ஸ் வழங்கப்பட்ட மலேசிய யோகா விளையாட்டு சங்கத்தின் (எம்.ஒய்.எஸ்.ஏ.) மூலமாக இவ்விளையாட்டாளர்கள் போட்டிகளில் பங்கேற்றனர். சித்தி ஹமிடா பிந்தி அப்துல் அஜிஸ் என்ற ஒரு மலாய் மாணவியும் தங்கம் வென்றார் என்பது குறிப்பிடத்தக்கது. அண்மையில் நடைபெற்ற ஒலிம்பிக் விளையாட்டுப் போட்டிகள், மாற்றுத்திறனாளிகளுக்கான பாராலிம்பிக்ஸ் போட்டிகளில் வெற்றி பெற்றவர்களுக்கு மலேசியாவில் அமோக வரவேற்பு நல்கப்பட்டதுடன், வெகுமதிகளும் குவிந்தன. இதற்கு நாங்கள் ஆட்சேபம் ஏதும் தெரிவிக்கவில்லை. ஆனால், யோகா போட்டிகளில் பங்கேற்ற இளம் விளையாட்டாளர்களும் அங்கீகரிக்கப்பட வேண்டும் என்றே தாங்கள் கோருவதாக மலேசிய மக்கள் நலன் மன்றம் குரல் எழுப்பியுள்ளது. யோகா கலையில் சிறந்து விளங்குவோருக்கு அரசாங்கம் தக்க அங்கீகாரத்தையும், ஊக்குவிப்பையும் வழங்க வேண்டும் என்று வலியுறுத்திய அவ்வியக்கத்தினர், இவ்விஷயத்தில் குறிப்பாக, இளைஞர் விளையாட்டுத் துறை அமைச்சு அலட்சியமாக இருந்து வருவது ஏமாற்றத்தை தருவதாக குறிப்பிட்டனர். பூப்பந்து விளையாட்டு வீரர் டத்தோ லீ சோங் வேய் போன்ற விளையாட்டாளர்களுக்கு அரசாங்கம் வெகுமதி வழங்கியது போக, சீனர் சமூகத்தின் சார்பில் தனிப்பட்ட சலுகைகளும், ஊக்குவிப்பும் அவருக்கு வழங்கப்பட்டது குறிப்பிடத்தக்கது. ஆனால், யோக கலையில் உலகளாவிய நிலையில் சாதனை படைத்த, குறிப்பாக தமிழ்ப்பள்ளிக்கூட மாணவர்களை அரசாங்கம் கவனிக்கவில்லை என்பது ஒரு புறமிருக்கட்டும், ம.இ.கா. கூட பாராமுகம் காட்டி வருவது வேதனை தரும் விஷயமாகும். அதிலும், ம.இ.கா.வை பிரதிநிதிக்கும் ஒருவர், இளைஞர் விளையாட்டுத் துறை துணை அமைச்சராக இருக்கும் பட்சத்தில் இந்த இளம் வெற்றியாளர்கள் புறக்கணிக்கப்படுவது அவர்களின் பாரபட்ச போக்கையே பிரதிபலிப்பதாக கூறப்படுகிறது. விளையாட்டாளர்களுக்கு அங்கீகாரம் என்பது உலக ரீதியில் நாட்டிற்கு பெருமை தேடித் தந்த வீரர்களுக்கு வழங்கப்படும் சன்மானமாகும். அதிலும் அரசாங்கத்தின் வெகுமதியாக இருந்தால் அதன் மதிப்பே தனிதான். அதைத்தான் இந்த யோகா போட்டி விளையாட்டாளர்களுக்கும் கிடைக்கும் என்று எதிர்ப்பார்க்கிறோம் என்று சம்பந்தப்பட்ட விளையாட்டு வீரர்களின் பெற்றோரும் தங்கள் எண்ணத்தை வெளிப்படுத்தியுள்ளனர்.


சீ பிரிவில் சாதிக்கத் துடிக்கும் இந்திய சிங்கங்கள்!

சீ விளையாட்டுப் போட்டியின் கராத்தே பிரிவில் சாதித்து தங்கப்பதக்கங்கள் வெல்ல இந்திய இளம் சிங்கங்கள் தயாராக காத்துக் கொண்டிருக்கின்றனர் என்று தேசிய கராத்தே துணை அணி யின் பயிற்றுநர் மகேந்திரன் சுப்பிரமணியம் நேற்று கூறினார். சீ விளையாட்டுப் போட்டி வரும் ஆகஸ்ட் 19ஆம் தேதி தொடங்கி 30ஆம் தேதி வரை புக்கிட் ஜாலில் விளையாட்டு அரங்கம் உட்பட பல இடங்களில் நடைபெறவுள்ளது. மலேசியா உபசரணை நாடு என்பதால் இப்போட்டியில் களமிறங்கி தங்கப்பதக்கங்களை வென்று நாட்டிற்கு பெருமை சேர்க்க வேண்டும் என்ற நோக்கில் மலேசிய போட்டியாளர்கள் தயாராகி வருகின்றனர். அவ்வகையில் சீ போட்டியில் நாட் டிற்கு அதிக தங்கப்பதக்கம் கிடைக்கும் விளையாட்டாக கராத்தே விளங்கி வருகிறது. கடந்த 2013ஆம் ஆண்டு மியன்மாரில் நடைபெற்ற சீ போட்டியின் கராத்தே பிரிவில் மலேசிய அணியினர் 7 தங்கம், 3 வெள்ளி, 5 வெண்கலம் உட்பட 15 பதக்கங்களை வென்று முதல் இடத்தையும் பிடித்தனர். 2015ஆம் ஆண்டு சிங்கப்பூரில் நடைபெற்ற போட்டியில் கராத்தே சேர்க்கப்படவில்லை. ஆனால் இவ்வாண்டு கோலாலம்பூரில் நடைபெறும் சீ போட்டி யில் கராத்தேவும் சேர்க்கப்பட்டுள்ளது. இந்த வாய்ப்பை பயன்படுத்தி விளையாட்டாளர்கள் பல சாதனைகளை படைக்க கடுமையான பயிற்சிகளுக்கு மத்தியில் தயாராகி வருகின்றனர். கராத்தே பிரிவில் முதன்மை தேசிய அணி தேர்வு செய்யப்பட்டிருந்தாலும் துணை அணியில் இடம் பிடித்த வீரர்களும் சீ போட்டியில் களமிறங்குவ தற்கான வாய்ப்புகள் பிரகாசமாக உள்ளது. கோகுல் நாத், மாதுரி, பொன்னரசு, மதிவாணி, அரவிந்தன், ரவின், புவனேஸ்வரன் உட்பட 10 வீரர்கள் துணை அணியில் இடம் பிடித்துள்ளனர். என்னுடன் இணைந்து ஹானி கிஸ்தா இந்த 10 பேருக்கும் கடுமை யான பயிற்சி களை வழங்கி வருகிறோம் என்று மகேந்திரன் கூறினார். இவர்கள் அடுத்தடுத்து நடைபெறும் மூன்று முக்கிய போட்டிகளில் களமிறங்கி தங்களின் திறனை வெளிப்படுத்தவுள்ளனர். மிகச் சிறந்த திறனை வெளிப் படுத்தும் போட்டியாளர்களுக்கு சீ விளையாட்டுப் போட்டியில் களமிறங்கவும் வாய்ப்பு வழங்கப்படவுள்ளது. ஆக மொத்தத்தில் இவ்வாண்டு சீ விளை யாட்டுப் போட்டியின் கராத்தே பிரிவில் இந்திய சிங்கங்கள் நிச்சயம் அதிரடி படைப்பார்கள் என்று மகேந்திரன் நம்பிக்கையுடன் கூறினார்.


ஜமாலின் செயல்கள் அம்னோவைப் பிரதிபலிக்க்கவில்லையாம்.

சுங்கை பெசார் அம்னோ தொகுதித் தலைவர் ஜமால் முகமட் யூனுசின் சொல்லும் செயலும் அம்னோவைப் பிரதிபலிப்பதாகக் கருதக் கூடாதாம் என்று மூத்த அமைச்சரும் அம்னோ உச்சமன்ற உறுப்பின ருமான டத்தோஸ்ரீ நஸ்ரி அப்துல் அஜிஸ் புதிய வியாக்கியானம் செய்துள்ளார். சிவப்பு சட்டை ஆர்ப்பாட்டக்காரர்களுக்கு தலைமையேற்றுள்ள ஜமால் தனிப்பட்ட முறையில்தான் பேசுகி றார். செயல்படுகிறார் என்று சுற்றுலா, பண்பாட்டு அமைச்சருமான நஸ்ரி மீண்டும் வலியுறுத்தினார். அம்னோவில் 198 தொகுதிகள் உள்ளன. அவற்றில் ஒன்றுக்குத் தலைவர்தான் ஜமால். அவரது சேட் டைகளை வைத்து எல்லாத் தொகுதித் தலைவர்கள் மீதும் பழி போடுவது நியாயமல்ல என்று நஸ்ரி கூறினார். அவர் என்ன செய்கிறாரோ அது எங்களைப் பிரதிபலிக்கவில்லை. ஒரு மனிதர் மற்ற 197 தொகுதித் தலைவர்களுக்காகவும் பேச முடியாது. யாராக இருந்தாலும் சட்டத்தை மீறக் கூடாது என்பதையும் நஸ்ரி அழுத்தம் திருத்தமாக வலியுறுத்தினார். சட்டத்தை மீறினால் ந வடிக்கை எடுக்கத்தான் வேண்டும் என்றார் அவர். பிரதமர் டத்தோஸ்ரீ நஜீப் துன் ரசாக் சிவப்பு சட்டை இயக்கத் தலைவர் ஜமால் முகமட் யூனுசின் திட்டங்களுக்கு ஒரு முடிவு கட்டவேண்டும் என்று நேற்று முன்தினம் கெராக்கான் இளைஞர் பகு தியைக் கேட்டுக்கொண்டுள்ளது. அந்த இயக்கத்துக்கும் அம்னோவுக்கும் தொடர்பில்லை என்று ஜமாலும் சில அம்னோ தலைவர்களும் கூறிக்கொண்டாலும் ஜமால் சுங்கை பெசார் அம்னோ தொகுதித் தலைவர் என்பதை கெராக்கான் இளைஞர் துணைத் தலைவர் எண்டி யோங் சுட்டிக்காட்டியிருந்தார். அந்த வகையில் அம்னோ தலைவரால் சுங்கை பெசார் தொகுதித் தலைவர் மீது நடவடிக்கை எடுக்க முடியும். அதேபோன்று அதில் சம்பந்தப்பட்ட மற்ற அம்னோ உறுப்பினர்கள் மீதும் நட வடிக்கை எடுக்கலாம் என்று அவர் தெரிவித்து இருந்தார். எந்தத் தரப்பினருக்கும் ஒன்றுகூடவும் சட்டப்பூர்வமாக ஆர்ப்பாட்டம் செய்யவும் உரிமை உண்டு .ஆனால், சிவப்பு சட்டை இயக்கத்தினர் வன்செயல்களில் ஈடுபடுவதை யோங் சுட்டிக்காட்டினார். அண் மையில் தெலுக் இந்தான், சபாக் பெர்ணம் , பினாங்கில் ‘கர்னி டிரைவ்’ ஆகிய இடங்களில் பெர்சே 5 வாகன அணிகள் மீது சிவப்பு சட்டையினர் நடத்திய தாக்குதல் தொடர்பில் பலர் கண்டனம் தெரிவித்து இருந்தனர்.


பாகிஸ்தானில் கனமழை எதிரொலி  வெள்ளம், நிலச்சரிவில் சிக்கி 26 பேர் பலி

இஸ்லாமாபாத்,

பாகிஸ்தானில் பெய்து வரும் கனமழையால் ஏற்பட்ட வெள்ளத்தில் சிக்கியும், வீடுகள் இடிந்து விழுந்ததிலும் 26 பேர் உயிரிழந்தனர் என அதிகாரிகள் தெரிவித்துள்ளனர். பாகிஸ்தான் நாட்டில் கனமழை பெய்து வருகிறது. இதன் காரணமாக அங்குள்ள பல்வேறு நகரங்களில் வெள்ளம் கரை புரண்டு ஓடுகிறது. கொட்டித் தீர்த்த பெருமழையால் இங்குள்ள ஆறுகளில் வெள்ளம் பெருக்கெடுத்தோடியது.

வெள்ள நீரில் மூழ்கியும் வீட்டின் மேற்கூரைகள் சரிந்தும் நிலச்சரிவில் சிக்கியும் இங்குள்ள கைபர் பக்துன்வா மாகாணத்தில் வெள்ளத்தில் சிக்கி 10 பேர் பலியாகினர். திர் பகுதியில் நிலச்சரிவு மற்றும் மழையால் மேற்கூரை இடிந்து விழுந்த விபத்தில் ஒரு பெண் மற்றும் குழந்தைகள் உள்பட 4 பேர் உயிரிழந்தனர்.

இதேபோல், பஞ்சாப் மாகாணத்தில் உள்ள முல்தான், பலுசிஸ்தான் மாகாணத்தில் உள்ள லாஸ்பெல்லா மற்றும் பரூகாபாத், கதுவா உள்ளிட்ட பல்வேறு நகரங்களில் வெள்ளத்தில் சிக்கி 10க்கு மேற்பட்டோர் பலியாகினர். பல்லாயிரக்கணக்கான ஏக்கர் பரப்பளவில் பயிரிடப்பட்டிருந்த உணவு தானியங்களும் பழத்தோட்டங்களும் நாசமடைந்தன. நூற்றுக்கணக்கான வீடுகளும் சேதமடைந்தன.

வெள்ளம் பாதித்த பகுதிகளில் சிக்கித் தவிக்கும் மக்களை மீட்கும் பணியில் தேசிய பேரிடர் மேலாண்மை குழுவினர் ஈடுபட்டு வருகின்றனர் என மீட்புக்குழுவினர் தெரிவித்துள்ளனர்.


பள்ளிகளில் நடக்கும் குண்டரியல் பிரச்சினைக்கு நிரந்தரத் தீர்வு!

கே.வி.சுதன் கிள்ளான் மாணவர்கள் குண்டரியல் நடவடிக்கைகளில் ஈடுபடு வற்குப் பெற்றோர்களே முழுமுதற் காரணமாக உள்ளதாக சிலாங்கூர் இந்து அறப்பணி வாரியத்தின் ஆலோசகர் டத்தோ ஏ.கோகிலன்பிள்ளை கூறினார். மேற்பட்ட வாரியத்தின் ஏற்பாட்டில், அரசுசாரா இயக்கங்களின் இணையா தரவில், ஞாயிற்றுக் கிழமை, இங்குள்ள தெங்கு கிளானா ஈ-லை ப்ரரி மண்டபத்தில் நடைபெற்ற, பள்ளிக் கூடங்களில் நிலவும் குண்டரியல் பிரச்சினைக்குத் தீர்வு காணும் வழி வகைகள் குறித்த ஆய் வுக் கலந்துரையாடல் நிகழ்வைத் தொடக்கி வைத்துப் சிறப்புரையாற்றிய அவர் இதனைத் தெரிவித்தார். இந்நிகழ்வில் கலந்து கொண்ட ஐந்து பேச்சாளர்கள், பல்வேறு கருத்துக்களை முன்வைத்தனர். குண்டர் கும்பலில் ஈடுபடும் மாணவர்கள் பெற்றோர்களின் ஆலோசனையைக் கேட்பதில்லை. ஆசிரியர்களின் கருத்தையும் எதிர்க்கிறார்கள். மேலும் இதனைத் தடுக்கும் திட்டங்களைத் தீட்டாமல் அரசாங்க அனு கூலங்களுக்கும் பட்டம், பதவியை அடைவதற்கும் திட்டம் போட்டு வரும் ஒருசில என்ஜிஓ தலைவர்கள், பட்டும் படாமல் சமூக நடவடிக்கைகளில் ஈடு பட்டு வருவதால் மேற்பட்ட சமூக சீர்கேட்டைக் களைய இயலாத நிலை உருவாகியுள்ளதாகவும் சிலாங்கூர் இந்து அறப்பணி வாரியச் செயலாளர் அரி கிருஷ்ணன் தெரிவித்தார். அதிகமான இந்திய மாணவர் கள் பயிலும் இடைநிலைப் பள்ளிகளில் இது போன்ற பிரச்சினைகள் அதிகமாக நிலவுகின்றன. அதில் பெரும்பாலான பெற்றோர்கள் தங்களின் பிள்ளைகளின் கல்வி நிலை குறித்து அறிந்து கொள்ள பள்ளிக்கு வருவது மில்லை. இந்நிலையில், பல குடும்பங்களில் இலைமறை காயாக நிலவும் வறுமைநிலை போன்ற சிக்கல்களை சமூக இயக்கங்கள் கண்டறிந்து உதவ முன்வந்தால் நாளடைவில் சம்பந்தப்பட்ட மாணவர்களின் கல்வி நிலையிலும் மாற்றத்தைக் கொண்டு வர முடியும். மேலும், பள்ளிக்கூடங்களில் விளை யாட்டுத்துறையில் வாய்ப்பும் வசதியும் கிடைக்காத இந்திய மாணவர்களுக்கு வெளியில் இயங்கும் விளையாட்டு இயக்கங்கள் கண்டறிந்து வழிவகுத்துக் கொடுத்தால் மேற்பட்ட குண்டரியல் நடவடிக்கையைக் குறைக்க ஏதுவாக அமையும், என்று ஆசிரியர் ஜெயக்குமார் தெரிவித்தார். முறையான வழிகாட்டல் இல்லாததால் இடைநிலைப் பள்ளிகளில் ஒவ்வொரு வருடத்திலும் குறைந்தது 30 பேர் குண்டர் கும்பலில் ஈடுபடுவதாக ஆய்வு காட்டுகிறது. படிப்பில் அக்கறையின்மை உட்பட நவீன கைப்பேசி, சமூக வலைத்தளப் பயன்பாடு போன்றவற்றால் இளைஞர்கள் மட்டுமின்றி பெண் பிள் ளைகளும் மோசமான செயல்களில் ஈடுபட்டு சிக்கித் தவிக்கின்றனர் என்று உலுசிலாங்கூர் மாவட்டப் போலீஸ் தலைவர் சூப்ரிண்டெண்டன் சுப்பிர மணியம் இராமசாமி சுட்டிக் காட்டினார். நாட்டிலுள்ள சிறைச்சாலைகளில் உள்ள கைதிகளில் குறைந்தது 40 சதவிகிதத்தினர் இந்தியர்களாவர். அதிலும், எளிதில் வழிப்படுத்த முடியாத அளவில் பல்வேறு குற்றச் செயல்களில் ஈடுபட்டு 20 வருடங்கள் சிறைத் தண்டனை பெற்று வீடு திரும்பினாலும் அதிலிருந்து விடுபட்டு திருந்தி வாழ்பவர்களில் மிகக் குறைவானவர்களாகவே இருக்கின்றனர். ஏனெனில், சிறைச்சாலையில் பல்வேறு விதமான குற்றவாளிகள் மத்தியில் பல வருடங்கள் காலத்தைக் கழிக்கும் தருணத்தில் மேலும் பல குற்றச் செயல்களை எப்படிக் கையாளுவது என்ற படிப்பினையை அவர்களிடமிருந்து கற்றுக் கொள்கிறார்கள். இதுபோன்ற நிலைமை மாறுவதற்கு சமய வழிபாடும் பெற்றோர்களின் பண்புநல வழிகாட்டலும் முக்கிய அம்சமாக விளங்குகிறது, என்று அவர் கூறினார். இப்பிரச்சினையைக் களைவதற்கு நீண்டகாலத் திட்டங்களை நாம் முடிவு செய்ய வேண்டியுள்ளது. குண்டரியல் நடவடிக்கைகளில் ஈடுபடும் மாண வர்களைக் கண்டறிந்து அவர்களுக்கென சிந்தனைத் தெளிவு பெறும் கல்வி நடவடிக்கை முகாம் போன்றவற்றை நடத்த வேண்டும். மேலும், பெற்றோர் களின் ஒத்துழைப்பும் பொது இயக்கங்களின் ஆதரவும் இதற்கு முக்கியப் பங்காற்ற வேண்டும் என்று பினாங்கு இந்து சங்கப் பொறுப்பாளர் டாக்டர் பாலசுப்பிரமணியம் கருத்துரைத்தார்.


யோகேஸ்வரனின் மற்றொரு நூல் ஒன்பது மாதங்களில் அதிசயம்.

கோலாலம்பூர்

மலேசிய புத்ரா பல்கலைக் கழகத்தில் கணினி அறிவியல் துறையில் டிப்ளோமா பட்டம் பெற்றவரான யோகேஸ்வரன் தமிழ்ச்செல்வம், 1995 ஆம் ஆண்டு மலேசிய ஏர்லைன்ஸ, எமிரேட்ஸ் ஏர்லைன்ஸ், மலி ண்டோ, தற்போது ஏர் ஆசியா என வான் போக்குவரத்துத் துறையில் தன்னை இணைத்துக் கொண்டவர். தற்போது  விமானிகளுக்கான  ஏ330-200 மற்றும் பி737-800 முதலிய விமானங்களின்  சிமுலேட்டர் பொறியியல் பயிற்சிகளை வழங்கு பவராக பணியாற்றி வருகிறார். அதேநேரத்தில் பகுதி நேர மாணவராக ஆசியா இ பல் கலைக்கழகத்தில் நிர்வாகத் துறையில் 2 ஆண்டு காலம் பயின்று மிகச்சிறந்த மதிப் பெண்களை பெற்றுள்ளார்.

தனது சாதனைக்கான அடைவு நிலையை அத்துடன் நிறுத்திக்கொள்ளாமல் தஞ்சோங் மாலிம் உப்சி பல்கலைக் கழகத்தில் கல்வி நிர்வாகத்தில் கல்வி பயின்று வருகிறார். கல்வி முறையில் ஆக்கப்பூர்வமான ஆளுமை என்ற தலைப்பில் ஓர் ஆய்வையும் மேற்கொண்டு வரும் யோகேஸ்வரன், தனது ஆய்வுப்பணிகளில் ஒரு பகுதி யாக தமிழ்ப்பள்ளி மாணவர்க ளுக்கு நல்லதொரு தன் முனைப்பு உரைகளையும் நிகழ்த்தி வருகிறார்.

புகைப்படக்கலையையும் பயின்று வரும் யோகேஸ்வரன் தனது பயணத்தின் ஒரு பகுதியாக நூல்களை எழுதுவதிலும் ஆர்வம் காட்டியுள்ளார். வான் போக்குவரத்து துறையில் தாம் பெற்ற அனுபவத்தை மையமாக கொண்டு காதல் என்பது வானில் பறக்கும் போது" எனும் நூலையும் யோகேஸ்வரன் எழு தியுள்ளார்.

சொந்தமாக  தன் முனைப்பு மேற்கோள்களை கொண்ட ஒரு தன்முனைப்பு நூலையும் எழுதியுள்ளார். தற்போது ஒன்பது மாதங்களில் அதிசயம்" எனும் ஒரு வித்தியாசமான நூலை எழுதியிருக்கிறார். மகளிரின் ஆளுமை, பொறுப் புணர்வு ஆகியவற்றுக்கு அப்பாற்பட்ட நிலையில் அவர்களுக்கு இருக்கக்கூ டிய  சிறப்பு குண இயல்புகளையும்  அவர்க ளின் தனித்துவமான ஆற்றலை யும் இந்நூல் நன்கு விளக்குகிறது.


இங்கிலாந்தில் பாப் இசை நிகழ்ச்சியில் குண்டுவெடிப்பு: 19 பேர் பலி

மான்செஸ்டர்: இங்கிலாந்தில் மான்செஸ்டர் நகரில் பாப் இசை நிகழ்ச்சியில் குண்டுவெடிப்பு நிகழ்ந்தது. தீவிரவாத தாக்குதலில் 19 பேர் உயிரிழந்துள் ளனர். மேலும் 50க்கும் மேற்பட்டோர் படுகாயம் அடைந்து சிகிச்சைக்காக மருத்துவமனைக்கு கொண்டு செல்லப்பட்டுள்ளனர். அமெரிக்க பாடகர் அரீனாகிராண்டே இசை நிகழ்ச்சியில் உள்ளூர் நேரப்படி இரவு 10.30 மணிக்கு குண்டுவெடிப்பு ஏற்பட்டது. இது தற்கொலைப்படை தாக்குதலாக இருக்கலாம் என்ற கோணத்தில் விசாரணை நடைபெறுகிறது.


பொருட்களின் விலைகள் உயர்த்தப்பட்டால் சட்ட நடவடிக்கை எடுக்கப்படும்

(நா.மணிராஜா)

சங்லூன், செப். 5-

சங்லூனில் இருக்கும் நாசிகண்டார் உணவகத்தின் உணவு விலை அதிகரித் துள்ளதாக கிடைக்கப்பட்ட தகவல் தொடர்பாக அந்த கடையில் மேற்கொண்ட சோதனையில், சேவை வரி ஆறு விழுக்காடு மட்டுமே வசூலிக்கப்பட்டுள்ளது தெரிய வந்துள்ளதாக இங்கு கூறப்பட்டது.அந்த உணவகத்தில் உள்நாட்டு வாணிப பயனீட்டாளர் விவகார அமைச்சின் அமலாக்க அதிகாரிகள் அதிரடி சோதனை மேற்கொண்டதில், உணவிற்கான ஆறு விழுக்காட்டு சேவை வரி மட்டுமே வசூலிக்கப்பட்ட தாக கெடா மாநில உள்நாட்டு வாணிப, பயனீட்டாளர் விவகா ரத்துறைத் தலைவர் டாக்டர் ஆர்.சண்முகம் கூறினார்.

Read More: Malasyia Nanban Tamil Daily on 5.9.2018


உலகத்தமிழர்கள் மற்றும் ஊடகங்களின் பாராட்டைப் பெற்ற யாழ்!

யாழ் திரைப்படம் வெளிவந்து தமிழ் மக்களின் இதயத்தை தொட்டுவிட்டது. இப்படத்தினால் தமிழ் திரை உலகிற்கு புதிய அந்தஸ்தையும் கொடுத்துள்ளது. வன்முறை, கொடூரம், ஆபாசம் போன்றவை இல்லாமல், வணிக ரதயான படங்களுக்கு மத்தியில் குடும்பத்துடன் தமிழ் உணர்வு மிக்க திரைப்படம் என்று பாராட்டை பெற்றுள்ள இப்படம் தமிழ்நாட்டில் ஆங்காங்கே ஓடிக் கொண்டிருக்கிறது.
இலங்கை தமிழர்கள் போருக்கு முன்பு இலங்கை பொதுமக்களிடையே நடக்கும் ஒரு எதார்த்தம் கலந்த உலகத்தரம் மிக்க ஈழத்தமிழர்களைப் பற்றி வெளிவந்த முதல் திரைப்படம்.தமிழ் சினிமா வரலாற்றில் தமிழ் ரசிகர்களை ஈழ மண்ணிற்கு இரண்டு மணி நேரம் கொண்டு சென்ற முதல் ஈழத்தமிழ் திரைப்படம்.இப்படத்திற்கு ஊடகங்கள் நல்ல விமர்சனங்களும் பாராட்டையும் கொடுத்ததை நெகிழ்வுடன் கூறுகிறார் இயக்குனர் M.S.ஆனந்த்.
மலேசியாவில் வரும் இம் மாதத் தில் (மார்ச் 30) வெளிவர திட்டமிட்டப்பட்டுள்ளது.

நடிகர்கள் : வினோத் கிஷன், டேனியல் பாலாஜி, சசிகுமார் சுப்பிரமனி, மிஷா கோஷல், லீமா ரணி, லீமா பாபு மற்றும் பேபி ரக்ஷனா

தொழில் நுட்ப கலைஞர்கள் :ஒளிப்பதிவு இசை பாடல்கள்
A. கருப்பையா, M. நவீர் S.N. அருணகிரி மணி அமுதன், யாழ் பாரதி, பாலகுமாரன் LVK தாஸ்
படத்தொகுப்பு, கதை, திரைக்கதை, வசனம் தயாரிப்பு, இயக்கம் : M.S. ஆனந்த்


தமிழக அமைச்சர் வீட்டில் ரெய்டு! குழப்பத்தில் தொண்டர்கள்!

தமிழக வணிக வரித்துறை மற்றும் பத்திர பதிவுத்துறை அமைச்சரும், அதிமுகவின் மேற்கு மா.செவுமான கே.சி.வீரமணி வீடு ஜோலார் பேட்டையில் உள்ளது. இன்று காலை டெல்லியில் இருந்து வந்திருந்த வருமான வரித்துறையின் உயர் அதிகாரி ஒருவரின் தலைமையில் சென்னை, வேலூர், காட்பாடி, ஜோலார்பேட்டை என 120 பேர் ஓரே நேரத்தில் ரெய்டில் ஈடுப்பட்டுள்ளனர்.

இதில் ரியல் எஸ்டேட் அதிபர்களான ராமமூர்த்தி, ஜெயப்பிரகாஷ் இருவரின் வீடு, அலுவலகம், கே.வி.குப்பம் சிவக்குமார், தமிழக அமைச்சர் வீரமணி யின் அரசியல் உதவியாளர் சிவக்குமார் வீட்டில் ரெய்டு நடந்துக்கொண்டுள்ளது. இதில் அமைச்சர் வீரமணியின் வீடு, இடையாம்பட்டியில் உள்ள கட்சி அலுவலகம், அவரது திருமண மண்டபம், திருப்பத்தூரில் உள்ள ஹோட்டல் போன்றவற்றில் பிப்ரவரி 21ந்தேதி காலை 10 மணி முதல் சென்னை, வேலூரில் இருந்து வந்துள்ள வருமானவரித்துறை அதிகாரிகள் சோதனை நடத்தி வருகின்றனர்.

இந்த சோதனை பற்றி தகவல் அறிந்ததும் வேலூர் மாவட்ட அதிமுகவினர் மட்டுமல்லாமல் அதிமுக தலைமையையும் அதிரவைத்துள்ளது. மத்திய அரசை ஆளும் பாஜகவோடு அதிமுக கூட்டணி சேர்ந்து 3 நாட்களே ஆன நிலையில் அதிமுகவை சேர்ந்த தமிழக அமைச்சரின் வீட்டில் வருமான வரித்துறை ரெய்டு நடத்துவது அதிமுகவினரை அதிர வைத்துள்ளது.

இதுப்பற்றி அமைச்சர் வீரமணி, முதல்வர், துணை முதல்வரிடமே பொங்கியுள்ளார். எதற்காக அவுங்க உங்களை குறிவச்சிருக்காங்கன்னு தெரியல என பதில் கூறியுள்ளனர். இதனால் அமைச்சரும் அதிருப்தியில் உள்ளார் எனக்கூறப்படுகிறது.

இந்த ரெய்டு பாஜக – அதிமுக கூட்டணியை பாதிக்குமா?, வீரமணி அடுத்து என்ன செய்யப்போகிறார்? என்பது இன்னும் தெரியாததால் அவரது ஆதரவாளர்கள் குழப்பத்தில் உள்ளனர்.


இன்னும் ஒரு மாத கால அவகாசம்தான்!

இங்குள்ள ஜிஞ்சாங் செலாத்தான் தம்பாஹான் பகுதியில் கடந்த 50 ஆண்டுகளுக்கும் மேலாக வாழ்ந்து வரும் 500க்கும் மேற்பட்ட குடும்பத்தினரை அந்த இடத்திலிருந்து வெளியேறக் கோலாலம் பூர் மாநகர் மன்றம் அவர்களுக்கு மேலும் 1 மாத கால அவகாசத்தை வழங்கியுள்ளது. அங்குப் புதிய மேம்பாட்டுத் திட்டம் மேற்கொள்ளப்பட இருப்பதால் அப்பகுதியில் வசிக்கும் மக்களை அங்கிருந்து காலி செய்யுமாறும் ஏப்ரல் 14ஆம் தேதி அங்குள்ள வீடுகள் உடைக்கப்படும் எனவும் கூறி கோலாலம்பூர் மாநகர் மன்றம் சம்பந்தப்பட்ட குடும்பங்களுக்கு இதற்கு முன் நோட்டீஸ் அனுப்பி உள்ளது. இதனிடையே, அங்குள்ள பொதுமக்களின் பிரதிநிதியான பொன்னம்பலம் தலைமையில் சிலர் டிபிகேஎல்லுடன் மேற்கொண்ட பேச்சுவார்த்தையின் அடிப் படையில் அந்த இடத்தைக் காலி செய்ய அவர்களுக்கு மேலும் 1 மாத கால அவகாசம் வழங்கப்பட்டுள்ளது. இதனால், வீடுகள் உடைக்கப்படுவது 1 மாத காலத்திற்குத் தள்ளிப்போடப்பட்டுள்ளது. இந்தக் கால அவகாசத்தில் சம்பந்தப்பட்ட தரப்பினருடன் பேச்சுவார்த்தைகள் மேற்கொள்ளப்படும் எனப் பொன்னம்பலம் தெரிவித்தார். இந்த இடத்தைச் சம்பந்தப்பட்டவர்கள் எடுத்துக்கொள்ள எவ்வித தடையையும் நாங்கள் விதிக்கவில்லை. அவர்களோடு மல்லுக்கு நிற்கவும் விரும்ப வில்லை. ஆனால், நிலத்தை எடுத்துக் கொள்வ தற்கு முன்பு நாங்கள் முன்வைக்கும் கோரிக்கை கள் நிறைவேற்றப்பட வேண்டும் என அங்குள்ள பொது மக்கள் கேட்டுக்கொண்டனர். முதலாவதாக, எங்களுக்கான வீட்டைக் கட்டிக் கொடுத்துவிட்ட பின்னரே சம்பந்தப்பட்டவர்கள் நிலத்தை எடுத்துக்கொள்ள இயலும். கட்டிக் கொடுக்கப் படும் வீடுகள் உரிமையாளர்களுக்கு இலவசமாகவே வழங்கப்பட வேண்டும். பிறருக்கு வெ.42,000க்கு வழங்கப்பட வேண்டும். புதிதாகக் கட்டப்படும் வீடுகள் 1,050 சதுர அடிகளில் அமைந் திருக்க வேண்டும் ஆகிய கோரிக்கைகளை ஜிஞ்சாங் செலாத்தான் தம்பாஹான் பகுதி மக்கள் முன்வைத்துள்ளனர். இதனிடையே, இவ்விவகாரத்தில் நியாய மான தீர்ப்பு கிடைக்க பிரதமர் டத்தோ ஸ்ரீ நஜீப் துன் ரசாக் தலை யிடக் கோரி இம் மாதத் தொடக்கத்தில் புத்ராஜெயாவில் அமைதி மறியலில் ஈடுபட்டதோடு பிரதமர் செயலாளரிடம் இது குறித்த மகஜரையும் வழங்கி உள்ளனர். எது எப்படியாயினும், வீட்டைக் கட்டித் தரப்படுவதற்கு முன்பு இங்கிருந்து செல்வதில்லை என இங்குள்ள பொதுமக்கள் ஏகமனதாக உள்ளார்கள் என்பது குறிப்பிடத்தக்கது.


வங்காளதேசத்தில் மாணவி உயிரோடு எரித்துக்கொலை

டாக்கா,

வங்காளதேசத்தில் தலைமை ஆசிரியர் மீதான பாலியல் புகாரை வாபஸ் பெற மாணவி மறுத்ததால், அவர் உயிரோடு எரித்துக்கொலை செய்யப்பட்டார். வங்காளதேசத்தின் தலைநகர் டாக்காவில் இருந்து 100 கி.மீ. தொலைவில் உள்ள சிறிய நகரம் பெனி. இந்த நகரை சேர்ந்த நஸ்ரத் ஜகான் ரபி (வயது 19) என்ற இளம் பெண் அதே பகுதியைச் சேர்ந்த தனியார் பள்ளியில் படித்து வந்தார்.

இந்த நிலையில், கடந்த மாத இறுதியில் பள்ளியின் தலைமை ஆசிரியர் தன்னை அவரது அறைக்கு அழைத்து தவறான எண்ணத்தில் தொட்டு பாலியல் ரீதியில் துன்புறுத்தியதாக நஸ்ரத் ஜகான் ரபி போலீசில் புகார் அளித்தார்.

அதன்பேரில்  போலீசார் வழக்கு பதிவு செய்து, தலைமை ஆசிரியரை கைது செய்தனர். இதையடுத்து அந்த பள்ளியைச் சேர்ந்த மாணவர்கள் சிலரும் உள்ளூர் அரசியல்வாதிகளும் இணைந்து  தலைமை ஆசிரியரை விடுதலை செய்ய வலியுறுத்தி போராட்டத்தில் ஈடுபட்டனர். அவர்கள் நஸ்ரத் ஜகான் ரபி பொய் புகார் அளித்துவிட்டதாக குற்றம் சாட்டினர்.

இந்த நிலையில், தலைமை ஆசிரியர் மீது புகார் அளித்த 11 நாட்களுக்குப் பிறகு தேர்வு எழுதுவதற்காக நஸ்ரத் ஜகான் ரபி பள்ளிக்கு சென்றார். அப்போது, அவரின் தோழி ஒருவர், அவரை பள்ளிக்கூடத்தின் மொட்டை மாடிக்கு அழைத்துச் சென்றார்.

அங்கு பர்தா அணிந்திருந்த 5 பேர் நஸ்ரத் ஜகான் ரபியை சூழ்ந்துகொண்டு தலைமை ஆசிரியர் மீதான புகாரை வாபஸ் பெறும்படி மிரட்டினர். அதனை ஏற்க மறுத்ததால் அவர் மீது மண்எண்ணெய்யை ஊற்றி தீவைத்தனர். இதில் அவர் சம்பவ இடத்திலேயே துடி துடித்து இறந்தார். இந்த விவகாரம் வங்காளதேசத்தில் பெரும் பரபரப்பை ஏற்படுத்தி உள்ளது.


சிரியாவுக்கு சக்திவாய்ந்த ஏவுகணை வழங்கும் ரஷ்யா; இஸ்ரேல் அச்சம்

மாஸ்கோ

சிரியாவில் தொடர்ந்து தாக்குதல் நடந்து வரும் இந்த நேரத்தில் அதை ஊக்குவிக்கும் செயலாக இது பார்க்கப்படுகிறது.செர்கி கூறுகையில், சிரிய ராணு வத்தினருக்கு நன்றாக பயிற்சியளிக்கவும், குறிப்பாக புதிய ஏவுகணை பாதுகாப்பு அமைப்புகள் குறித்து அவர்களுக்கு நன்றாக விளக்கமளிக்கப்படும். இது சம்மந்தமாக சக்திவாய்ந்த S-300 ரக ஏவுகணைகளை ரஷ்யா சிரியாவுக்கு விரைவில் வழங்கும் என கூறியுள்ளார்.

ரஷ்யா ஏவுகணையை சிரியாவுக்கு அளிக்கும் விஷயம் இஸ்ரேலுக்கு அதிர்ச்சியை ஏற்படுத்தியுள்ளது. ஏனெனில், இஸ்ரேல் சிரிய இராணுவ தளங்களை தாக்குவதை, S-300 ஏவுகணைகள் தடுக்கும் என அந்நாடு அஞ்சுகிறது, மேலும், இது யூத அரசிற்கு ஆபத்து விளைவிக்கும் எனவும் இஸ்ரேல் நினைக்கிறது. சிரியா கையில் அந்த ஏவுகணை வந்தால், அந்நாட்டிடம் இதுவரையில்லாத வகையிலான முன்னேறிய ஆயுதங்களின் அமைப்பாக அது இருக்கும் என கூறப்படுகிறது. இதனிடையில் எங்கள் விமானங்களை யாராவது சுட்டால், அவர்களை அழித்து விடுவோம் என இஸ்ரேல் ராணுவ அமைச்சர் அவிக்டோர் லிபர்மென் சில தினங்களுக்கு முன்னர் எச்சரிக்கை விடுத்திருந்தது குறிப்பிடத்தக்கது.


தமிழக பாஜக வேட்பாளருக்கு அடித்த யோகம்!

நடந்து முடிந்த நாடாளுமன்ற தேர்தலில் பாஜக தனி பெரும்பான்மையுடன் ஆட்சியை கைப்பற்றியது.  இந்த நிலையில் 12 மாநிலங்களுக்கு புதிய கவர்னர்களை நியமிக்க திட்டமிட்டுள்ளதாக செய்திகள் வெளிவந்து கொண்டிருக்கின்றது. மேற்கு வங்காளம், உத்தரப்பிரதேசம், திரிபுரா, நாகாலாந்து, குஜராத் ஆகிய மாநில கவர்னர்களின் பதவிக்காலம் அடுத்த மாதத்துடன் முடிவடையும் நிலையில் புதிய கவர்னரை நியமிப்பதில் பாஜக அரசு தீவிரமாக இருக்கிறது. மகாராஷ்டிரா, கோவா, கர்நாடகா, கேரளம் ஆகிய மாநில கவர்னர்களின் பதவி காலமும் வெகு விரைவில் முடியும் நிலையில் இருப்பதால் அந்த மாநிலங்களுக்கும் புதிய கவர்னரை தேர்ந்த்தெடுக்க உள்ளனர்.

இந்த நிலையில் புதியதாக நியமனம் செய்யப்படவிருக்கும் 12 கவர்னர்களில் பாஜகவின் மூத்த தலைவர்களுக்கு வாய்ப்பு கொடுக்க பாஜக அரசு உள்ளதாக கூறுகின்றனர். இந்த நிலையில் தமிழக பாஜக வேட்பாளர்களில் ஒருவரானா பொன்னருக்கு வாய்ப்பு அதிகம் என சொல்லப்படுகிறது. பாஜகவின் தலைமையிடம் பொன்னருக்கு நல்ல பெயர் இருப்பதால் அவருக்கு கவர்னர் வாய்ப்பு வழங்க படலாம் என்று அரசியல் வட்டாரங்கள் தெரிவிக்கின்றனர்.


சாதனை படைக்கும் தமிழ்ப்பள்ளி மாணவர்களை  பிறமொழி மாணவர்களைப் போல  அரசாங்கம் அங்கீகரிக்காதது ஏன்?

(நா.மணிராஜா) சுங்கைப்பட்டாணி,

மூலிகை மூலம் குடிநீர் சுத்திகரிப்பு சாதனங்களை கண்டுபிடித்து, கெடா மாநில ஆறுமுகம் பிள்ளை தமிழ்ப்பள்ளி மாணவர்கள் துனிசியாவில் சாதனை படைத்துள்ளனர். எனினும், இவ்வாறு சாதனை படைத்த மாணவர்களுக்கு அரசாங்கம் உரிய அங்கீகாரத்தை வழங்குவதில்லை என்று பரவலான கருத்து நிலவுகிறது. அண்மைய காலமாக தமிழ்ப்பள்ளி மாணவர்கள் உலகளாவிய நிலையில் பல்வேறு சாதனை படைத்து வருகின்றனர். ஆனால், அவ்வகை சாதனைகளைப் படைத்து நாடு திரும்பும் தமிழ்ப்பள்ளி மாணவர்களுக்கு உரிய அங்கீகாரம் அரசாங்கத்தால் வழங்கப்படாதது வேதனையளிப்பதாக சுங்கைப்பட்டாணி ஆறுமுகம் பிள்ளை தமிழ்ப் பள்ளியின் தலைமையாசிரியர் எஸ்.அன்பழகன் வேதனையோடு கூறினார்.

Read More: Malaysia Nanban Tamil Daily on 1.4.2019


கேரளாவுக்கு உதவ வரும் சவுதி அரசு...

கனமழையால் பாதிக்கப்பட்ட கேரளாவுக்கு உதவிட சவுதி அரசு முடிவு செய்துள்ளது. உதவி குழு அமைத்திட தேசிய அவசர அமைப்புக்கு சவுதி அரசு உத்தரவிட்டது.

கடந்த ஒரு மாதமாகவே கேரளாவில் கனமழை பெய்து வருகிறது இதனால் வெள்ளமும் நிலசரிவும் ஏற்பட்டு கேரளாவே கதிகலங்கியிருக்கிறது. இந்நிலையில், சவுதி அரசு கேரளாவுக்கு உதவ முன்வந்துள்ளது. கேரளாவாழ் மக்கள் பலர் பல வருடங்களாக கல்ப் நாடுகளில் உழைத்து வருகின்றனர். அந்த நாடுகள் முன்னேற்றத்திற்கு கேரள மக்களும் ஒரு துணையாக இருந்தார்கள் என்பது குறிப்பிடத்தக்கது.


ஜாஹிட்டிடம் 23 கோடி வெள்ளி சொத்தா?

கோலாலம்பூர்,

அம்னோ தலைவர் டத்தோ ஸ்ரீ டாக்டர் அகமட் ஜாஹிட் ஹமிடி 23 கோடி வெள்ளியை சொத்தாக வைத்திருப்பதாக கூறப்படும் வாதத்திற்கு ஆதாரம் ஏதும் இல்லை என்று பிரதமர் துறை அமைச்சர் டத்தோ லியூ வுய் கியோங் கூறினார். முன்னாள் பிரதமர் அகமட் ஜாஹிட்டிற்கு எதிராக ஆதார அம்சங்கள் ஏது மிருந்தால் மலேசிய ஊழல் தடுப்பு ஆணையம் (எம்ஏசிசி) புலன் விசாரணை செய்யும் என்று அவர் குறிப்பிட்டார்.

Read More: Malaysia Nanban Tamil Daily on 7.8.2018


இலங்கை கடற்படையைப் பலப்படுத்த புதிய போர்க்கப்பல்கள்

கொழும்பு,

இலங்கை கடற்படையைப் பலப்படுத்துவதற்காக, புதிதாக போர்க்கப்பல்கள், படகுகள் கொள்முதல் செய்யப்படும் என்று  பாதுகாப்புத் துறை அமைச்சர் ருவன் விஜேவர்த்தன தெரிவித்தார். இலங்கை நாடாளுமன்றத்தில் நேற்று வரவுசெலவுத் திட்ட குழு நிலை விவாதத்தில் உரையாற்றிய போது அவர் இதனைக் கூறினார்.

இலங்கை கடற்படைக்கு இந்தியாவிடம் இருந்து இரண்டு கப்பல்கள் கிடைத்தன. அமெரிக்காவும் ஒரு போர்க்கப்பலை வழங்க முன்வந்துள்ளது. அந்தக் கப்பல் அடுத்த சில மாதங்களுக்குள் வந்தடையும் என்று எதிர்பார்க்கப்படுகிறது. கடற்படைக்கு சீனாவும் ஒரு போர்க்கப்பலை வழங்கவுள்ளது.கடலோரக் காவல்படையைப் பலப்படுத்துவதற்கு ஜப்பான் இரண்டு படகுகளை வழங்கவுள்ளது.

கடற்படையும் கடலோரக்காவல்படையும் போதைப்பொருள் கடத்தலுக்கு எதிராக மேலும் பல ரோந்துப் படகுகளைப் பயன்படுத்தும். எதிர்காலத்தில் எந்த வொரு போரையும் எதிர்கொள்ளக் கூடிய வகையில் இலங்கை படையை பலப்படுத்த இது ஆக்கப்பூர்வமான திட்டமாகும் என்றும் அவர் குறிப்பிட்டார்.


பச்சோந்தியே வெக்கப்படும்  ராமதாஸ் கூட்டணியை பார்த்தால்

அனைத்து இந்திய பாட்டாளி முன்னேற்ற கட்சி தலைவர் ராமமூர்த்தி இன்று செய்தியாளர்களை சந்தித்து வன்னியர் சங்க அறக்கட்டளை தொடர்பாக பல்வேறு புகார்களை முன்வைத்தார். அவர் பேசுகையில்,

பச்சோந்தி வெட்கப்படும் அளவிற்கு ராமதாஸ் மாறி மாறி கூட்டணி வைப்பார். பணம் சம்பாதிப்பார்.  அவர் வன்னிய சமுதாய மக்களுக்கு எதுவும் செய்யவில்லை.

ஒரு சொட்டு ரத்தம் கீழே விழுந்தாலும் அவதாரம் எடுத்து வன்னிய சமூகத்தை காப்பாற்றுவேன் என்கிறார் ராமதாஸ். அவர் சமூகத்திற்காக அவதாரம் எடுக்கமாட்டார். அன்புமணிக்கு ஏதும் நடந்தால் அவதாரம் எடுப்பார். ராமதாஸ் தினம் தினம் வெறும் அறிக்கைவிடுகிறார். காகிதப்புலியாக இருக்கிறார் ஆனால் ஒருநாள் கூட இந்த சமுதாயத்தை சேர்ந்த 25 பேர் இறந்தார்களே அவர்களுக்கு இதுவரை  எதாவது உதவி செய்திருக்கிறாரா.

25 பேர் இறந்து போனதற்கு வெள்ளை அறிக்கை கொடுங்க என்று கேட்கிறோம். இதுவரை அதற்கு பதிலில்லை. நான் மாணவப்பருவதில் சாலைமறியல் போராட்டத்தில் ஈடுபட்டு கைதாகி சேலம் சிறையில் அடைக்கப்பட்டிருந்த காலத்திலேயே  அப்போது நான்தான் வழக்காடி வெளியே வந்தேன். நான் முடிந்தவரை இந்த சமூக மக்களுக்கு போராடி வருகிறேன். ஆனால ராமதாசும் அவரது மகனும் இந்த சமூகத்திற்கு பச்சை துரோகம் செய்துவருகின்றனர். இவர்கள் இந்த சமுதாயத்திற்கு என்ன செய்தார்கள்?

இந்திய பொருளாதாரத்தை மட்டுமல்ல தமிழக பொருளாதாரத்தையே முடக்கும் திட்டங்களை போட்டவர்கள் இவர்கள். விமானநிலைய விரிவாக்கம், துணைநகரம் வரக்கூடாது, அனல்மின் நிலையம் 40 ஆயிரம் கோடியில் 11 ஐந்தாண்டு திட்டத்தில் கலைஞர் இங்கே கொண்டுவந்தார் ஆனால் என் பிணத்தின் மீதுதான் கொண்டுவர முடியும் என சொன்னார், க்ரீன் ஏர்போர்ட் என பொருளாதார திட்டங்களையும் வேண்டாம் என்று சொன்னார். அவ்வளவு ஆர்ப்பாட்டம் அழிச்சாட்டியம் செய்தார் ராமதாஸ் செய்தார் எனக்கூறினார்.


என் பேத்தியின் காலணியைக் கூட விட்டு வைக்கவில்லை. - நஜீப் வேதனை

கோலாலம்பூர்,

1எம்டிபி விவகாரம் தொடர்பில் வீட்டை சோதனை செய்த போலீசார், என் பேத்தியின் காலணியையும் விட்டு வைக்காமல் விசாரணைக்குத் தேவைப் படுகிறதென அதனையும் தூக்கிச் சென்று விட்டனர் என்று முன்னாள் பிரதமர் டத்தோஸ்ரீ நஜீப் துன் ரசாக் தெரிவித்தார். நாட்டின் பொதுத் தேர்தலுக்கு பிறகு மே 18 ஆம் தேதி கோலாலம்பூரில் என் புதல்வியின் இரண்டு ஆடம்பர அடுக்குமாடி வீடுகளில் நுழைந்த போலீசார் திடீர் சோதனை மேற்கொண்ட னர். இப்படி நடக்கும் என்று நான் எதிர்பார்க்கவில்லை.

Read More: Malaysia Nanban Tamil Daily on 23.6.2018


வடகொரியா அணுகுண்டு சோதனை.. தாக்குதலுக்கு தயாராக அமெரிக்கா

வடகொரிய நிறுவனர் கிம் இரண்டாம் ஜங்கின் 105வது பிறந்த தினம் இன்று கொண்டாடப்படுவதை முன்னிட்டு, வடகொரியா அணுகுண்டு சோதனை அல்லது ஏவுகணை சோதனை நடத்தலாம் என எதிர்பார்க்கப்படுகிறது. அவ்வாறு வடகொரியா சோதனை நடத்தினால், அந்நாட்டின் மீது தாக்குதல் நடத்த அமெரிக்கா படைகள் தயாராக நிறுத்தப்பட்டுள்ளது. வடகொரிய நிறுவனர் கிம் இரண்டாம் ஜங்கின் 105வது பிறந்த தினம் இன்று கொண்டாப்படுகிறது.வழக்கமாக அவரது பிறந்தநாளில் பிரம்மாண்ட ராணுவ ஒத்திகை அல்லது ஏவுகணை சோதனையை வடகொரியா மேற்கொள்ளும்.இந்த முறை அணுகுண்டு சோதனை நடத்த வடகொரியா திட்டமிட்டுள்ளது. அதற்கான நடவடிக்கையில் இறங்கியதை அமெரிக்காவின் செயற்கைகோள் படங்கள் உறுதி செய்தன. இதையடுத்து கொரிய தீப கற்ப பகுதிக்கு அமெரிக்க விமானம் தாங்கி போர்க்கப்பல் யுஎஸ்எஸ் கார்ல் வின்சன் தலைமையிலான போர் குழுவை அனுப்ப அமெரிக்க அதிபர் டிரம்ப் உத்தரவிட்டுள்ளார். அந்த கப்பல் தற்போது தாக்குதலுக்கு தயாராக உள்ளது.திட்டமிட்டபடி வடகொரியா இன்று அணு ஆயுத சோதனையோ, ஏவுகணை சோதனையோ நடத்தினால், அந்நாடு மீது அமெரிக்கா தாக்குதல் நடத்துவது நிச்சயம் என கூறப்படுகிறது. இந்நிலையில் எந்த அணு ஆயுத தாக்குதலுக்கும் பதிலளிக்க வடகொரியா தயாராக உள்ளதாக அந்நாட்டு அதிகாரிகள் தெரிவித்துள்ளதாக தகவல்கள் வெளி யாகியுள்ளது.


பிஎஸ்என்எல்.லில் அறிமுகம் செல்போன் அழைப்புகளை வீட்டு போனிலும் கேட்கும் வசதி

சென்னை : பிஎஸ்என்எல் செல்போன் இணைப்பு பெற்றுள்ளவர்கள் வசதிக்காக ஒரு புதிய திட்டத்தை மத்திய தகவல் தொடர்பு மற்றும் தொழில்நுட்ப அமைச்சர் ரவிசங்கர் அறிவித்தார். இலவச வீட்டு சேவை என்ற திட்டத்தின் மூலம் அதை செயல்படுத்த உள்ளதாகவும் தெரிவித்தார். இதையடுத்து, செல்போன் இணைப்பு பெற்றுள்ளவர்கள் தங்களுக்கு வரும் அழைப்புகளை செல்போனில் பெற விரும்பாவிட்டால் வீட்டில் உள்ள லேண்ட் லைன் இணைப்பில் பெற முடியும். செல்போனில் பேசுவதை தவிர்க்கும் நபர்கள் வீட்டு இணைப்பில் பேசலாம். வீட்டு இணைப்புக்கு வரும் அழைப்புகள் அனைத்தும் செல்போன் போலவே தெள்ளத் தெளிவாக கேட்கும். வீட்டு அருகே சிக்னல் இல்லை என்று குறைபட தேவையில்லை. இதற்கு கட்டணம் ஏதும் வசூலிக்கப்பட மாட்டாது. செல்போனில் இருந்து 4 வகையான வசதிகளை பெறமுடியும். கால் டைவர்ட், நீங்கள் பிசியாக இருக்கும் போது கால் டைவர்ட் ஆகும், உங்கள் செல்போனை ஆப் செய்து வைத்திருந்தாலோ அல்லது சிக்னல் கிடைக்காத இடத்தில் இருந்தாலோ கால் டைவர்ட் ஆகும், அழைப்பை கவனிக்காமல் இருந்தாலும் கால் டைவர்ட் ஆகும்.


எல்லையில் மட்டுமல்ல, ஹாக்கியிலும் இந்தியாவிடம் தோற்ற பாக்.!

18 வயதுக்குட்பட்டோருக்கான ஹாக்கி அரையிறுதி போட்டியில் நேற்று இரவு பாகிஸ்தானை இந்தியா தோற்கடித்தது. ராணுவ ரீதியிலான வெற்றியை தொடர்ந்து, தேசிய விளையாட்டான ஹாக்கியிலும் இந்தியா சாதித்ததை நாட்டின் உள்துறை அமைச்சர் ராஜ்நாத்சிங் வித்தியாசமாக கொண்டாடினார். அவர் டிவிட்டரில் கூறுகையில், இந்திய 18 வயதுக்குட்பட்டோர் ஹாக்கி அணி ஆசிய கோப்பை அரையிறுதியில் surgical precision வெற்றியை பெற்றுள்ளது என குறிப்பிட்டார். இந்த டிவிட்டை 3 ஆயிரத்துக்கும் அதிகமானோர் ரீ டிவிட் செய்து மகிழ்ச்சி வெளிப்படுத்தியுள்ளனர்.


சமுதாயத்தில் வாழ்வதை விட  குகையில் வாழ்வதே மேல்.

சமயம் என்ற பெயரில் நடைமுறைக்கு ஒவ்வாத சில தடை செய்யப்பட்ட பழக்க வழக்கங்களை ஜொகூர் ஆட்சியாளர் சுல்தான் இப்ராஹிம் சுல்தான் இஸ்கந்தார் வன்மையாகக் கண்டித்துள்ளார். இம்மாதிரியான சூழலில் ஒரு சமூகத்தில் வாழ்வது சிரமமாகும் என்று அவர் சுட்டிக்காட்டியுள்ளார்.

தூய்மை என்ற அடிப்படையில் முஸ்லிம் அல்லாத வாடிக்கையாளர்களுக்கு சேவையாற்ற மறுத்த முஸ்லிம்களுக்கு மட்டுமான சலவை நிலையத்தின் நிலைப்பாடு குறித்து கருத்துரைக்கையில் அவர் இவ்வாறு பேசினார்.

உங்களைப் பற்றி நினைத்துப் பாருங்கள். பொது இடங்களில் உள்ள இருக்கைகளைப் பற்றி என்ன சொல்வீர்கள்? அவற்றை நாய்கள் தீண்டியிருக்கலாம். அல்லது ஹோட்டல்களில் உள்ள தலையணைகளும், போர்வைகளும் அசுத்தமானவையாக இருக்கலாம்.

இதற்கு முடிவே கிடையாது. அனைத்திற்கும் தடை விதித்தால், ஒரு சமுதாயத்தில் வாழ்வதை விட குகையில் தனியாக வாழ்வதுதான் சிறப்பு என்பதே எனது ஆலோசனை என்று சுல்தான் இப்ராஹிம் மேலும் கூறினார். பத்து பகாட்டில் மலேசிய துன் ஹுசேன் ஓன் பல்கலைக்கழகத்தின் 17-ஆவது பட்ட மளிப்பு விழாவில் உரை நிகழ்த்தியபோது சுல்தான் அவர் இவ்வாறு பேசினார்.

Read More: Malaysia Nanban News Paper on 16.10.2017


மலேசியர்களை மணம் புரியும் வெளிநாட்டவரின் தற்காலிக வேலை அனுமதி ரத்து.

கோலாலம்பூர்,

தற்காலிக வேலை அனுமதி (பி.எல்.கே.எஸ்) வைத்திருக்கும் அந்நியத் தொழிலாளர்கள் மலேசியாவில் திருமணம் செய்து கொண்டால், தங்களுடைய வேலை அனுமதி ரத்தாகும் அபாயத்தை எதிர் நோக்குவர். எனினும், உள்துறை அமைச்சுக்கு விண்ணப்பம் செய்யப்பட்டால், சிறப்பு கவனம் செலுத்தப்ப டும். பி.எல்.கே.எஸ். வைத்திருப்பவர் இந்நாட்டில் திருமணம் புரிய அனுமதியில்லை என்று உள்துறை துணையமைச்சர் டத்தோ முகமட்  அஸிஸ் ஜம்மான்  கூறினார்.

Read More: Malaysia Nanban Tamil Daily on 19.3.2019


மகாதீர் வாயை மூட வேண்டும்!

துன் டாக்டர் மகாதீர் முக மட் தம் அறிவீனத்தைக் காண் பித்துக் கொள்ளாமல் வாயை மூடிக் கொண்டி ருப்பதே நல்லது என்று சுற்றுலா, பண்பாட்டு அமைச்சர் டத்தோஸ்ரீ நஸ்ரி அப்துல் அஜிஸ் கூறினார். அரசாங் கத்திடம் பண மில்லை அதனால் 2017 பட்ஜெட் அர்த்தமற்றது என்று மகாதீர் கூறியிருப்பதற்கு நஸ்ரி இவ்வாறு எதிர்வினை ஆற்றியுள்ளார். அரசாங்கத்திடம் பணம் இல்லை என்றால் அடுத்த ஆண்டு நாட்டை எப்படி ஆட்சி செய்வது? என்று நேற்று பிற்பகல் நாடாளுமன்ற வளாகத்தில் தம்மைச் சந்தித்த செய்தியாளர்களிடம் நஸ்ரி வினவி னார். தயவு செய்து அவரை வாயை மூடிக் கொண்டிருக்கச் சொல்லுங்கள் என்றார்அவர். அவர் வாயைத் திறந்து தம் முட்டாள்தனத்தை உறுதிப்படுத்துவதைவிட வாயை மூடிக் கொண்டிருப்பதே மேல் என்று நஸ்ரி சாடினார்.


உதவி வழங்க அதிகாரிகள் வரவில்லை இந்தோனேசியர்கள் காப்பாற்றினர் - ஒரு பெண் குமுறல்

காஜாங், டிச. 23-

வெள்ளத்தில் சிக்கிக் கொண்ட எங்களை காப்பாற்றும்படி உதவி கோரி அலறினோம். ஆனால் சம்பந்தப்பட்ட அதிகாரிகள் யாருமே கண்டுகொள்ளவில்லை. இந்தோனேசியாவைச் சேர்ந்த சிலர் எங்களை உயிருடன் மீட்டனர் என்று ஒரு பெண்மணி குமுறுகிறார். கடந்த டிசம்பர் 17ஆம்  தேதி தொடங்கிய பலத்த மழை அடுத்த /சில தினங்கள் நீடித்ததால் சிலாங்கூர் மாநிலத்தில் கிள்ளான், காஜாங், உலுலங்காட் போன்ற பகுதிகளில் வெள்ளம் புகுந்தது. உலுலங்காட் பகுதியில் நானும் என் பிள்ளைகளும் சிக்கிக் கொண்டோம் என்று ஒரு தாயார் கூறினார்.

வெள்ளத்தில் வீடு முற்றாக மூழ்கி விட்டது. நாங்கள் வீட்டின் கூரையில் ஏறி உதவிக்காக குரல் எழுப்பினோம். தீயணைப்புப் படையினர், ராணுவத்தினர், போலீசார் ஆகியோருக்கு கைப்பேசி வாயிலாக தொடர்பு கொண்டோம். ஆனால் அவர்கள் யாருமே உதவிக்கு வரவில்லை. அந்த சமயத்தில் எங்கள் வீடுகளுக்கு அருகில் வசித்துவந்த மூன்று இந்தோனேசியப் பிரஜைகள் உதவிக்கு வந்தனர். ஒரு சிறிய படகு மூலமாக அவர்கள் எங்களை காப்பாற்றி அருகிலுள்ள துயர் துடைப்பு மையத்திற்கு கொண்டு வந்தனர் என்றார் அவர்.

நேற்று உலுலங்காட்டிலுள்ள துயர்துடைப்பு மையத்திற்கு தொழில் முனைவர் மேம்பாட்டு கூட்டுறவு அமைச்சர் டான்ஸ்ரீ நோ ஒமார் நேரில் வருகை புரிந்து நிலவரத்தை கண்டறிந்தார். அப்போதுதான் அவரிடம் அந்தப் பெண் தன் உள்ளக் குமுறலை வெளிப்படுத்தினார். நான் மட்டுமல்ல உலுலங்காட் வட்டாரத்தில் ஆயிரக்கணக்கானோர் வெள்ளத்தில் பாதிக்கப்பட்டனர். சம்பந்தப்பட்ட அரசாங்க இலாகாக்களைச் சேர்ந்தவர்கள் உடனடியாக உதவிக்கு வராதது வேதனையைத் தருகிறது என்றும் அவர் கூறினார்.


தென் கொரியாவின் முன்னாள் அதிபருக்கு 24 ஆண்டு ஜெயில்

தென் கொரியாவின் முன்னாள் அதிபரான பார்க் குன்-ஹே தனது அதிகாரத்தை துஷ்பிரயோகம் செய்ததாக தொடரபட்ட வழக்கில் அவருக்கு 24 வருட சிறைத்தண்டனை விதிக்கப்பட்டுள்ளது. பல ஊழல் குற்றச்சாட்டுகள் சுமத்தப்பட்ட பார்க்குக்கு, சிறைத்தண்டனையுடன் 17 மில்லியன் டாலர்கள் அபராதமும் விதிக்கப்பட்டது. தீர்ப்பு அறிவிக்கப்படும் போது பார்க் நீதிமன்றத்தில் ஆஜராகவில்லை.

நாட்டையே உலுக்கிய இந்த ஊழல், அரசியல் மற்றும் வர்த்தக மேல்தட்டுக்களுக்கு எதிரான ஆத்திரத்தை மக்களிடையே தூண்டியது. எனவே, மிகவும் முக்கியத்துவம் வாய்ந்த இந்த வழக்கின் தீர்ப்பு நேரலையாக ஒளிபரப்பப்பட்டது.

பார்க் இந்த வழக்கு விசாரணைகளில் பங்கேற்கவில்லை என்பதுடன், முன்னதாக இந்த வழக்கில் நீதிமன்றம் பாரபட்சத்துடன் செயல்படுவதாகவும் குற்றஞ்சாட்டியிருந்தார். தனது மீதான அனைத்து குற்றச்சாட்டுகளையும் மறுத்த அவர், இந்த தீர்ப்பை எதிர்த்து மேல்முறையீடு செய்யப்போவதாகவும் அறிவித்துள்ளார்.

நாட்டில் "மிகப் பெரிய குழப்பத்தை" ஏற்படுத்திய பார்க், "செய்த குற்றத்திற்குரிய வருத்தத்தை தெரிவிப்பதற்கான அடையாளம் கூட இல்ல" என்று நீதிபதி கிம் சே-யோன்  கண்டனம் தெரிவித்துள்ளார்."எங்களால் உதவமுடியாது, ஆனால் இதற்கு அவர்தான் பொறுப்பு என்று கண்டிப்புடன் தெரிவிக்க முடியும்" என்று நீதிபதி கூறினார்.


உபர், கிரேப் கார்களுக்கு எதிர்ப்பு!

உபர், கிரேப் கார்களுக்கு அரசாங்கம் வழங்கியுள்ள அங்கீகாரத்திற்கு எதிர்ப்பு தெரிவித்து நூற்றுக்கும் மேற்பட்ட டாக்சி ஓட்டுநர்கள் நேற்று நாடாளுமன்ற வளாகத்தின் முன் மறியலில் குதித்தனர்.காலங்காலமாய் டாக்சிகளை ஓட்டி வரும் நாங்கள் இந்த உபர், கிரேப் கார்களின் வருகையில் மிகப் பெரிய பாதிப்பை எதிர்நோக்கி வருகிறோம். வருமானத்தில் மண் விழுந்து விட்டதால் பல டாக்சி ஓட்டுநர்கள் இத்துறையை விட்டே ஓடி விட்டனர். மீண்டும் டாக்சிகளை ஓட்டுவதற்கே அவர்கள் அச்சம் தெரிவித்து வருகின்றனர்.இப்படி டாக்சி ஓட்டுநர்கள் எதிர்நோக்கி வரும் பிரச்சினைகளை அடிப்படையாகக் கொண்டு உருவாக்கப்பட்ட மூன்று மகஜரை மலேசிய டாக்சி ஓட்டுநர்கள் நடவடிக்கை குழு அரசாங்கத்திடம் வழங்கியது. குறிப்பாக உபர், கிரேப் கார்களுக்கு வழங்கப்பட்ட அங்கீகாரத்தை அரசாங்கம் மறு ஆய்வு செய்ய வேண்டும் என்று அம்மகஜரில் குறிப்பிடப் பட்டி ருந்தது. ஆனால் இதுநாள் வரை அரசாங்கத்திடம் இருந்து எந்தவொரு பதிலும் எங்களுக்கு கிடைக்கவில்லை. எல்லோரும் அமைதியாக இருக் கின்றனர். கடந்த வருடம் ஸ்பாட், எஸ்கேஎம், பிரதமர் துறை அமைச்சர் டத்தோஸ்ரீ நான்சி சுக்ரி ஆகியோரை சந்தித்து எங்கள் பிரச்சினை குறித்து கேள்வி எழுப்பினார். உபர், கிரேப் கார்களை எங்களால் தடுத்து நிறுத்த முடியாது. ஸ்பாட் தான் உரிய நடவடிக்கைகளை எடுக்க வேண்டும் என்று எஸ்கேஎம்எம் கூறு கிறது.ஸ்பாட்டிற்கு சென்றாலும் எங்களுக்கு எந்தவொரு அதிகாரமும் இல்லை. இது மேலிடத்து விவகாரம் என்று ஸ்பாட் கைவிரித்து விடுகிறது. டத்தோஸ்ரீ நான்சி சுக்ரி சந்தித்தால் எங்களுக்கு எந்தவொரு பதிலையும் அவர் கொடுக்கவில்லை. இதன் அடிப்படையில் தான் நாடாளுமன்றத்தின் முன் திரண்டு நீதி கேட்கும் நோக்கில் நாங்கள் அனைவரும் இங்கு திரண்டுள்ளோம் என்று அக்குழுவின் தலைவர் ஜைலானி இசாவ்சுலுடின் செய்தியாளர்களிடம் கூறினார்.அரசாங்கத்திடம், அதைப் பிரதிநிக்கும் இலாகாக்களிடம் மகஜர்களை கொடுத்து நாங்கள் ஏமார்ந்து விட்டோம்.மீண்டும் ஏமாறக்கூடாது என்ற நோக்குடன் இம்முறை நாடாளுமன்றத்தில் அமர்த்திருந்து எதிர்க்கட்சி தலைவர்களிடம் நாங்கள் மகஜர்களை வழக்கியுள்ளோம். டாக்சி ஓட்டுநர்கள் எதிர்நோக்கும் பிரச்சினைகள் குறித்து அத்தலைவர்களாவது நாடாளுமன்றத்தில் கேள்வி எழுப்புவார்கள் என்ற நம்பிக்கை மகஜர்களை நாங்கள் வழங்கியுள்ளார் என்று அவர் கூறினார்.இதனிடையே பாஸ் கட்சியின் உதவித் தலைவர் இட்ரிஸ் அஹ்மட், ரபிஷி ரப்லி, தியான் சுவா, டத்தோ ஜொகாரி அப்துல் கனி, டத்தோ அப்துல்லா சனி அப்துல் ஹமிட் உட்பட பல நாடாளுமன்ற உறுப்பினர்களிடம் டாக்சி ஓட்டுநர்கள் மகஜர்களை ஒப்படைத்தனர் என்பது குறிப்பிடத்தக்கது.


நேர்காணலின் போது ஆடைகளையச் சொல்வது குற்றம்தான்!

பணிப்பெண் வேலைக்காக நேர்காணலுக்கு வரும் பெண்களை மேலாடையை அகற்றும்படி கோரும் மலிண்டோ ஏர் நிறுவனத்தின் நடைமுறை ஒரு குற்றச் செயலாகும் என்று மலேசிய தொழிற் சங்க காங்கிரஸ் (எம்டியூசி) கூறிற்று. இம்மாதிரியான நடைமுறை உறுதிப்படுத்தப்பட்டால், இது ஒரு பாலியல் துஷ்பிரயோகமாகும். ஒரு குற்றச்செயலுக்கு ஒப்பாகும். இந்த விவகாரத்தில் போலீசாரின் தலையீடு உடனடியாக தேவைப்படுகிறது என்று எம்டியூசி பொதுச் செயலாளர் ஜே.சோலமன் நேற்று ஓர் அறிக்கையில் கூறினார். இது ஒரு தனியுரிமை மீறலாகும். சம்பந்தப்பட்டவர்களின் அடிப்படை உரிமைகளையும் மனித உரிமை களையும் மீறும் ஒரு செயலாகும் என்று அவர் குறிப்பிட்டார். ஒவ்வொரு பணியாளருக்கும் அவரவருக்குரிய மதிப்பும் மரியா தையும் வழங்கப்பட வேண்டும். அவர்களுடைய கண்ணியம் காக்கப்பட வேண்டும் என்றும் அவர் வலியுறுத்தினார். பெண்கள் இப்பணிக்கு வருவது வெறும் ஆர்வம் மட்டும் காரணமல்ல. இது அவர்களது கனவாகும். எனவே, நேர்காணலுக்கு வரும் பெண்களை ஆபாச மாகவும் அருவருப்பாகவும் நடத்தக் கூடாது. ஆனால், மலிண்டோ ஏர் நிறுவனத்தின் பதில் அதிர்ச்சி அளிக்கிறது. இந்த விளக்கத்தை ஏற்றுக் கொள்ள முடியாது என்று அவர் வலியுறுத்தினார்.


பெற்றோர் 3 பிள்ளைகளுடன் நோயினால் போராடும் தவனம்மாவுக்கு சொக்சோ உதவி மறுப்பு

(துர்க்கா) சிரம்பான்,

தள்ளாத வயதில் இருக்கும் பெற்றோர், பள்ளிக்கு செல்லும் நிலையிலுள்ள 3 பிள்ளை களுடன் தீராத நோயினால் சிக்கி நடக்க முடியாமல் வேதனையில் தவிக்கும் தவனம்மா த/பெ சுப்பிர மணியம் (வயது 44) பல முறை உதவி கேட்டு சொக்சோவிடம் விண்ணப்பித்தும் இனரீதியாக மருத்துவர்கள் புறக் கணிப்பதாக புகார் முன் வைக்கப்பட்டது.

செனவாங், சுங்கா காடூட், தாமான் புக்கிட்  ஸ்ரீ செனவாங் குடியிருப்பில் கடந்த ஓர் ஆண்டுக்கு மேல் வேலை செய்ய முடியாத நிலையில் நோயில் பாதிக்கப்பட்டு மருத்துவமனைக்கும், வீட்டிற்கும் சக்கர வண்டி யில் நடமாடும் தவனம்மா, சொக்சோ உதவி கேட்டு விண்ணப்பித்த கடித கோப்பு களை காண்பித்து கண்ணீருடன் கூறினார்.

Read More: malaysia nanban News Paper on 2.1.2017


ராமகிருஷ்ணா தமிழ்ப்பள்ளியின் புதிய கட்டடம் திறப்பு

கு.அன்பு அரசன் ஜார்ஜ்டவுன், ஜாலான் மஸ்ஜித் எகிரியில் அமைந்துள்ள 40.7 லட்ச பொருட் செலவில் கட்டப்பட்ட ராம கிருஷ்ணா தமிழ்ப்பள்ளியின் புதிய கட்டடம் சிறப்பாக திறப்பு விழா கண்டது. 12 வகுப்பறைகள் அடங்கிய 3 மாடி கட்டடம் கல்வி துணை யமைச்சர் டத்தோ ப.கமலநாத னால் அதிகாரப்பூர்வ மாக திறந்து வைக்கப் பட்டது. பள்ளியில் பயிலும் மாணவர்களின் தேவைகளை பூர்த்தி செய்யும் வகையில் பள்ளி கட்டடம் அமைந்துள்ளது. மேலும் இப்பள்ளிக்கு 3 லட்ச வெள்ளி கட் டட பராமரிப்புகளாக வழங்கப்பட்டுள்ளது. ஒரு சில நல்லுள்ளங்களும் பள்ளியின் தளவாடப் பொருட்களுக்கு நிதி வழங்கியுள்ளது மகிழ்ச்சியளிக்கிறது என்று அவர் தமதுரையில் கூறினார். 12 வகுப்பறைகள் உட்பட தொழில்நுட்ப வசதிகள் அடங்கிய 21ஆம் நூற்றாண்டு வகுப்பறை, வாழ்வியல் திறன் அறை, அறிவியல் ஆய்வக அறை, சுகாதாரக் கல்வி அறை போன்ற வசதிகளுடன் புதிய கட்டடம் கம்பீரமாக எழுந்து நிற்கிறது. தொடர்ந்து பேசிய பள்ளி தலைமையாசிரியை புவனேஸ்வரி, தற்பொழுது 200 மாணவர்கள் பள்ளியில் பயின்று வருகின்றனர். இப்பொழுது மாணவர்கள் சகல வசதிகள் கொண்ட புதிய வகுப்பறைகளில் கற்றல் கற்பித்தலை மேற்கொள்வர்.


தங்கர் பச்சான் இயக்கிய களவாடிய பொழுதுகள் இம்மாதம்வெளியாகிறது.

கலை என்பது மக்களுக்கானது. மக்களின் நெஞ்சங்களை விட்டு என்றைக்கும் நீங்காத திரைப்படங்கள் எப்பொழுதாவது ஒன்று அரிதாகவே அமைகிறது. அழகி, சொல்ல மறந்த கதை, பள்ளிக்கூடம், ஒன்பது ரூபாய் நோட்டு போன்ற தரமான வெற்றிப்படங்களை இயக்கிய தங்கர் பச்சானின் மற்றுமொரு சிறந்த படைப்பாக நீண்ட கால காத்திருப்புக்குப்பின் களவாடிய பொழுது திரைப்படம் இம்மாதம் திரைக்கு வருகிறது.

காதலின் வலியை அதன் அனுபவத்தை உணராத அதனை கடந்து செல்லாத மனிதர்கள் இல்லை  என்றே சொல்லலாம். காதலிக்கின்ற அனைவருக்கும் அது கை கூடுவதில்லை. அழகி திரைப்படம் காதலிக்காதவர்களைக்கூட கலங்க வைத்தது போலவே களவாடிய பொழுதுகள் படமும் அனைவரின் மன தையும் கலங்க வைக்கும் படைப்பாக உருவாகி இருக்கிறது.

இக்கதையை படித்து முடித்த ஒரு மணி நேரத்திற்குள்ளாகவே இப்படத்தில் நடிக்க சம்மதம்  தெரிவித்து தன் வாழ்நாளில் இதுவரை நடிக்காத பாத்தி ரத்தில் என்னை மறந்து பொற்செழியன்  என்னும் பாத்திரத்தில் வாழ்ந்திருக்கிறேன் என பிரபுதேவா மெய் சிலிர்க்கிறார். அதேபோல் என்றும் மக்களின் மனதில் வாழும் பாத்திரத்தை ஏற்று பிரகாஷ்ராஜ் மிக அதிகமான நாட்களை  ஒதுக்கி நடித்திருக்கிறார். அதேபோல் பூமிகாவின் பாத்திரமும் அனை வரையும் கவரக்கூடியது.

ஏற்றுக்கொண்ட ஜெயந்தி என்னும் பாத்திரமாகவே மாறி அவர் வாழ்ந்திருக்கிறார். இவர்களுடன் சிறப்பு தோற்றத்தில் சத்தியராஜ், கருப்பு ராஜா, சத்தியன் ஆகியோரும் நடித்திருக்கிறார்கள். ஒரு பாடலை அறிவுமதியும், மற்ற நான்கு பாடல்களை வைரமுத்துவும்எ ழுயுள்ளனர். இசையமைப்பு பரத்வாஜ், கலை கதிர், படத்தொகுப்பு பி.லெனின் மற்றும் பிரேம் கையாண்டுள்ளனர்.

காதலிக்க போகிறவர்களுக்கு ஒரு எச்சரிக்கை. காதலித்துக் கொண்டிருப்பவர்களுக்கு ஒரு  பாடம். காதலித்து முடித்தவர்களுக்கு மீண்டும் ஒரு கடந்த கால நினைவூட்டலாக இப்படத்தை படைத்திருக்கிறேன் என ஒளிப்பதிவுடன், கதை, திரைக்கதை, வசனம் எழுதி இயக்கி இருக்கின்ற தங்கர் பச்சான் சொல்கின்றார். தரமான படங்களையும், பல வெற்றிப்படங்களையும் தந்த ஐங்கரன் நிறுவனம் தயாரித்துள்ள இப்படம் தனது படங்களிலேயே மிகவும் தனக்குப் பிடித்த படம் என தயாரிப்பாளர் கருணாகரன் பெருமையுடன் சொல்கிறார்.


அமெரிக்காவுடனான பேச்சுவார்த்தை ரத்தாகும்: வடகொரியா திடீர் எச்சரிக்கை

யோங்யாங்

அமெரிக்கா, வடகொரியா இடையே பல ஆண்டுகளாக பகை நீடித்து வந்தது. இதனால் வடகொரியா, தென்கொரியா இடையேயான மோதல் போக்கை, அமெரிக்கா தனக்கு சாதகமாக பயன்படுத்தி வந்தது. கொரிய தீபகற்பத்தில் அமெரிக்க போர்க்கப்பலை நிறுத்துவது, தென்கொரியாவுடன் இணைந்து கூட்டு போர்ப் பயிற்சி ஆகியவற்றை அமெரிக்கா மேற்கொண்டது. வடகொரிய அதிபர் கிம் ஜாங் உன் - அமெரிக்க அதிபர் இடையே கடும் வார்த்தை போர் நீடித்தது.

இதற்கிடையில் அமெரிக்க அதிபர் டிரம்பை சந்திக்க விரும்புவதாக, அங்கு சென்ற தென்கொரிய தூதரக குழுவிடம் வடகொரிய அதிபர் கிம் ஜாங் உன் தெரிவித்துள்ளார். அதனை டிரம்பும் ஏற்பதாக செய்திகள் வெளியாகின. இந்த சூழலில் கடந்த ஏப்ரல் 27-ல் வடகொரிய அதிபர் கிம் ஜாங் உன், தென்கொரிய அதிபர் மூன் ஜேவை சந்தித்து பேசினார்.

இதனால் கொரிய தீபகற்பத்தில் அமைதி நிலவ தொடங்கியுள்ளது. இதையடுத்து,  ஜூன் 9-ஆம் தேதி சிங்கப்பூரில் நடைபெறவுள்ள மாநாட்டில், டிரம்ப் - கிம் ஜாங் உன் சந்திப்பு நடைபெற இருப்பதாக தெரிவிக்கப்பட்டுள்ளது. இந்த சந்திப்பை முன்னிட்டு, நல்லெண்ண நடவடிக்கையாக அமெரிக்க கைதிகளையும் வடகொரியா விடுவித்தது. இதற்கு அமெரிக்கா, வடகொரியாவுக்கு பாராட்டும் தெரிவித்தது. டிரம்புடனான பேச்சுவார்த்தைக்கு ஏதுவாக அணு ஆயுத மையங்களை மூடுவதாக வடகொரியா அறிவித்து இருந்தது.

இவ்வாறாக இருநாடுகளுக்கும் இடையே பரஸ்பரம் சுமூகமான சூழல் நிலவி வந்த நிலையில், திடீரென வடகொரியா மீண்டும் முரண்டு பிடித்துள்ளது. வடகொரியா வெளியிட்டுள்ள அறிவிப்பில்  “ அணு ஆயுத திட்டங்களை  அமெரிக்கா முழுமையாக கைவிட வற்புறுத்தக்கூடாது.  அமெரிக்கா அவ்வாறு வற்புறுத்தினால் அமெரிக்க அதிபருடனான பேச்சுவார்த்தையை ரத்து செய்யவும் தயங்க மாட்டோம். அணு ஆயுத திட்டங்களை கைவிட்டு விட்டு அதற்கு மாற்றாக அமெரிக்கவுடன் பொருளாதார உறவிலும் ஈடுபட மாட்டோம்” என தெரிவித்துள்ளது.

வடகொரியாவின் இந்த திடீர் மிரட்டலால், திட்டமிட்டபடி டொனால்டு டிரம்ப்- கிம் ஜாங் உன் இடையேயான சந்திப்பு நடைபெறுமா? என்பது கேள்வி க்குள்ளாகியுள்ளது.